دیوانی چاودێری خولێک بۆ چۆنیەتی وردبینی کردنی مووچە و دەرماڵەی فەرمانبەران دەکاتەوە\n2018-02-05 [05:00 AM]\nبە مەبەستی بەرەو پێشبردنی توانستی فەرمانبەرانی چاودێری دارایی، رۆژی دووشەممە ڕێکەوتی ٥/٢/٢٠١٨ لە ھۆلی کۆبوونەوەکان، دیوانی چاودێری دارایی ھەڵسا بە رێکخستنی وۆرکشۆپێکی کراوە بۆ بەڕێوەبەر و سەرۆک دەستەکانی چاودێری و ئامادەبوونی بەڕێوەبەرانی گشتی دیوانی چاودێری دارایی، بە ناوونیشانی چۆنیەتی وردبینیکردنی مووچە و دەرماڵەی فەرمانبەران لە دامودەزگا حکومییەکان.\nوۆرکشۆپەکە سێ تەوەری لە خۆی گرتبوو و لە تەوەری یەکەمی وۆرکشۆپەکەدا عەبدولقادر عەلی ژمێریاری یاسایی، باسی لە ژمێریاری حکومی و جۆرەکانی کرد و ئەو سیستەمە ژمێریارییانەی لە ھەرێم و بەغدا پەیرەو دەکرێن تاوتوێکران و لە ھەر فەرمانگەیەک چ سیستەمێک پەیرەو دەکرێت، باسی لێوەکرا.\nلە تەوەری دووەمی وۆرکشۆپەکەدا تالیب تاھیر بەڕێوەبەری سەرچاوە مرۆییەکانی دیوان باسی لە یاساکانی پەیوەندیدار بە مووچە و میلاکات و ئە م پرۆژە یاسایە ی ئیستا لە گفتوگۆدایە لەپە رلە مانی کوردستان. وە ئەو بابەتانەی کە لە سەرمووچە و ناوونیشانی فەرمانبەران کاریگەرن باسیان لێوەکرا.\nلە تەوەری سێیەمدا داود سلێمان ژمێریاری یاسایی، باسی لە چۆنیەتی رێکخستنی لیستی مووچە کرد و ئەو بابەتانەی کاریگەرییان لە مووچەی فەرمانبەران ھەیە.\nدواتر دەرگای گفتوگۆ کرایەوە و ئەو کێشانەی لە ئەرکی رۆژانە دێتە بەردەم چاودێرانی دارایی گفتوگۆی لەبارەوە کرا.


میرزا حەسەن دوای 69 ساڵ ئاشەوانی.. هێشتا ماندوو نەبووە\n15/02/2020 ژمارەی بینراو 248\nمیرزا حەسەن تەمەنی ٨٤ ساڵە و لە ١٥ ساڵییەوە سەرقاڵی كاری ئاشەوانی-یە. تا ئێستا ناوبەناو دەچێتەوە دووكانەكەی و سەرقاڵی پیشەكەی خۆی دەبێت.\nبۆ میرزا حەسن گرنگە كە رێگە نەدات پیشەكەی وەك رەسەنایەتییەكی ناوچەكە بفەوتێ بۆیە ئەو كوڕەكەی خۆی فێری ئەو پیشەیە كردووە و لە دووكانەكەدا، ناوبەناو سەرقاڵی هاڕینی گەنم دەبن، تاكو ئارد، ساوەر، قەرەخەرمان-ی لێ بەدەستبهێنن و بەو شێوەیە پەرە بە ئیشێك دەدات كە نزیك بە حەوت دەیەیە سەرقاڵێتی.\nمیرزا حەسەن كە ناوبەناو بەهۆی بەساڵاچوونییەوە دەكۆكی و دەستی دەلەرزی بەو شێوەیە باس لە سەرەتا فێربوونی ئەو پیشەیە دەكات: "لای ئاغای گوندەكەمان بووم لە ١٥ ساڵانەوە ناوی ئاغا محەمەد ئەمین بەگ بوو لە گوندی گۆیان، وردەكاری كارەكە ئەوكاتە فێربووم، سەرقاڵی ئاشەوانی بووم. ئاشی ئاو هەبوو ئەوكاتە، ئاغا منی كردە وەكیلی ئاشەكە، هەرچییەك بوایە من دەچووم بەدەنگییەوە. تا وای لێهات كردمانە دەستگێڕ و گونداو گوند دەمان گەڕاند".\nمیرزا حەسەن هەرچەندە كوڕەكانی ئاشەكەی بۆ بەڕێوەدەبەن، بەڵام ناوبەناو دەبێت خۆی بچێتە سەر دووكانەكە تاكو هەندێك لە ئامێرەكان چاك بكات و ئامادەیان بكات بۆ هاڕینی گەنم یان چەڵتوك.\nمیرزا حەسەن ، باس لە پەرەپێدانی ئەو پیشەیە دەكات و دەڵێت، "هۆشم كردەوە و گەورەبووم ئینجا زانیاری زیاترم وەرگرت لەسەر پیشەی ئاشەوانی، ئەوكات لە گوندەكانەوە دەهاتن بەدوامدا بۆ كاری ئاشەوانی. من خوێندەواریم نەبوو، بەڵام لە ئاشی ئاوەوە وردە وردە فێربووم و دەچوومە گوندەكان تاكو فێریان بكەن لەسەر كاری ئاشەوانیی.''\nجومعە میرزا لەزاری باوكیەوە كە ئێستا بەهۆی ئەوەی بەساڵدا چووە، كەمتر توانای كارەكەی هەیە، باسی جۆرەكانی ئاش دەكات كە سەرەتا هاتۆتە كەلار و ناوچەكە: "سەرەتا بەردی قودرەتی هەبووە ئاشیان لێ دروستكردووە ناوی بەردی ئاسیاو بووە، ئاشی ئاویان لێ دروستكردووە. دواتر لە بەردی دەستكردی بەریتانی لەندەن كە عێراق هاوردەی كردووە و بەنەوتی رەش كاری كردووە، ئاشیان دروستكردووە و پاشان ئەو نەوتە رەشە نەما. لە ساڵانێكیشدا دینەمۆ یان مەكینەی ئۆتۆمبێلیان بۆ داناوە و تایەیان لەژێر داناوە تاكو گوند بە گوند بیگەڕێنن، بۆ كاری گەنم هاڕین".\nجومعە میرزا باس لەوە دەكات كە خەڵكی كەلار و گوندەكان دێن گەنم دەهێنن و دەیكەنە ئارد و ساوەرو دەڵێت، "چونكە هەندێك جار ئارد بەكەڵك نایەت كە دابەش دەكرێت، خەڵك خۆی لە گەنمی خۆی ئارد دروست دەكات، ساوەریش دروست دەكەین چونكە هەندێك كەس لەبری برنج زیاتر حەز بە ساوەر دەكات".\nجومعە میرزا ئاماژە بەوە دەكات كە هاوینان كار هەیە، بەڵام دواتر لە وەرزی پاییز و زستاندا لە ١٥ی ئەیلوولەوە تا كانونی یەكەم كاریان زۆر دەبێت.\nناوبراو دەڵێت، "بۆ ئاردەكە بەردەوام كار هەیە، بەڵام كەمترە، بۆ ساوەریش دوای دروێنەی گەنم خەڵك دێن و گەنمەكە دەكەنە ساوەر ئەویش لە مانگی تەمووزدا".


ژیلوان دەستی بەمەشق کردەوە و لەیارییەکی تری خولی کرواتیا بێبەش دەبێت · Kurdsport\nدەستپێک/هەواڵ/ژیلوان دەستی بەمەشق کردەوە و لەیارییەکی تری خولی کرواتیا بێبەش دەبێت\n251 بە خولەکێک دەخوێندرێتەوە\nکوردستارەکەی یانەی گۆریکا-ی بەشدار لەخولی پلە یەکی تۆپی پێی یانەکانی کرواتیا رایدەگەیەنێت کە تەندروستی زۆر باشە و گەڕاوەتەوە نێو یاریگا و دەستی بەمەشقی تاکەکەسی کردۆتەوە، بەڵام لەیاری داھاتووی یانەکەیدا بەشدارنابێت.\nژیلوان حەمەد-ی یاریزانی نێودەوڵەتی و پیشەگەری کوردی یانەی گۆریکا-ی کرواتی کە بەھۆی پێکرانی شانی لەناوەڕاستی ئەم مانگەدا لەیاریگا و یاریکردن دابڕا، لەلێدوانێکی تایبەتدا بۆ (کورد سپۆرت) وتی: پاش وەرگرتنی چارەسەری سروشتی و ئەنجامدانی ھەندێ مەشقی تایبەت، لەئێستادا زۆر زۆر باشترم بەبەراورد بەھەفتەی پێشوو، شانم بەرەو باشی دەچێت، دەستم بەمەشقی تاکەکەسی کردۆتەوە و رادەکەم، لەھەفتەی دووەمی خولی کرواتیا بەرامبەر یەیانەی سلاڤن بیلوپۆ یاریم نەکرد، ھەرچەندە باشتر بوومە، بەڵام لەگەڵ تیمی پزیشکی یانەکەم وابڕیارماندا بۆ یاری ھەفتەی سێیەم بەرامبەر سیبینیک کە یارییەکە سبەی ھەینی ٢٨-٨-٢٠٢٠ ئەنجامدەدرێ، بەشداری نەکەم.\nھەروەھا وتی: کەمێک کاتی ترم پێویستە، تا بەتەواوتی چاکدەبمەوە، ئەوکات بۆمن باشتر دەبێت، لەجیاتی ئەوەی ئێستا یاری بکەم و بەریەککەوتنم لەگەڵ یاریزانێك ھەبێت، ئەوکات شوێنەکە خراپتر دەبێت و کاتی زۆرتری بۆ چاکبوونەوە دەوێت، پاش یارییەکانی ھەفتەی سێیەم، نزیکەی دوو ھەفتە بەھۆی یاری ھەڵبژاردەکانەوە یاریمان نییە و خولی یانەکانی کرواتیا دەوەستێت، ئەوەش دەرفەتێکی باشە بۆمن تا شانم بەتەواوەتی چاکببێتەوە و سەد لەسەد بتوانم یاری بکەم.\nشایەنی باسە ژیلوان-ی تەمەن ٢٩ ساڵ: لەیەکەم یاری وەرزی نوێی خولی پلە یەکی تۆپی پێی یانەکانی کرواتیادا، بەھۆی کەوتنی بەسەر شانیدا ئازاری زۆری پێگەیشت و پاش پشکنینیش بۆ شوێنەکە دەرکەوت کە لە سێ شوێندا ماسولکەی سەرشانی پچڕاوە، پزیشکەکانیش بۆ ئەمجۆرە پێکانە رێنمایی ئەوەیان کرد کە بەلانی کەمەوە پێویستی بەمانگێک پشوو ھەیە تا شوێنە پچڕاوەکان خۆی دەگرێتەوە.\nمان سیتی بەگرێبەستێکی گەورەوە دەچێتە بەردەم بارسێلۆنا


به‌ڕێوه‌به‌رایه‌تی گشتی به بڕیارێك دایه‌نگه‌كان پابه‌ند ده‌كات به به‌كارهێنانی زمانی دایك (زمانی كوردی)\nبه‌هۆی گرنگی‌و پێویستی زۆری منداڵانی خوار ته‌مه‌ن (4) ساڵ بۆ فێربوونی زمانی دایك (زمانی كوردی)، به‌ڕێوه‌به‌رایه‌تی گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی، بڕیارده‌دات ته‌نها زمانی كوردی له چالاكییه هونه‌ری‌و په‌روه‌رده‌یی‌و كۆمه‌ڵایه‌تی‌و ته‌رفیهییه‌كان له دایه‌نگه‌كان به‌كاربهێنرێت‌و ڕێگه به هیچ زمانێكی تر نادات بۆ ئه‌و جۆره چالاكییانه.\nبه نووسراوی ژماره (894) له 4ی 4ی 2018، كه واژۆی به‌ڕێوه‌به‌ری گشتی له‌سه‌ره، به‌ڕێوه‌به‌رایه‌تی گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی بڕیارێك ئاراسته‌ی سه‌رجه‌م دایه‌نگه حكومی‌و ناحكومییه‌كان ده‌كات‌و تیایدا ڕێگه ده‌گرێت له به‌كارهێنانی زمانی تر بێجگه له زمانی كوردی له دایه‌نگه‌كاندا، ئه‌وه‌ش پاڵپشت به یاسای زمانه فه‌رمییه‌كان له هه‌رێمی كوردستان - عێراق، ژماره(6)ی ساڵی(2014)، هه‌روه‌ها له ئه‌نجامی كۆبوونه‌وه‌یه‌كی زانستی ڕاوێژكاری كه له 1ی 3ی 2018 به ئاماده‌بوونی شاره‌زاو پسپۆڕانی بواری (كۆمه‌ڵناسی‌و ده‌روونناسی‌و په‌روه‌رده‌یی‌و زمانه‌وانی) كه له دیوانی به‌ڕێوه‌به‌رایه‌تی گشتی به‌ڕێوه‌چووه.\n1ـ پابه‌ندكردنی سه‌رجه‌م دایه‌نگاكان به به‌كارهێنانی زمانی دایك (زمانی كوردی) له سه‌رجه‌م چالاكییه (په‌روه‌رده‌یی‌و كۆمه‌ڵایه‌تی‌و فه‌رهه‌نگی‌و هونه‌ری‌و ته‌رفیهییه‌كان)داو ڕێگه نه‌دان به به‌كارهێنانی هیچ زمانێكی تر له‌و جۆره چالاكییانه له دایه‌نگه.\n2ـ له ڕۆژی ده‌رچوونی ئه‌م بڕیاره‌وه، مۆڵه‌تی یه‌ك مانگ ده‌درێت به دایه‌نگه‌كان به مه‌به‌ستی جێ به‌جێكردن‌و گونجاندنی به‌رنامه‌كانیان له‌گه‌ڵ ناوه‌ڕۆكه‌كه‌یدا.\nسه‌باره‌ت به‌م بڕیاره‌ش عومه‌ر گوڵپی، به‌ڕێوه‌به‌ری گشتی به وێبسایتی فه‌رمیمانی ڕاگه‌یاند :" پاش به‌دواداچوون‌و ڕاوێژێكی وردو كۆبوونه‌وه له‌گه‌ڵ شاره‌زاو پسپۆڕانی بواری ده‌روونی‌و كۆمه‌ڵایه‌تی‌و په‌روه‌رده‌یی‌و زمانه‌وانی‌و به‌ڕێوه‌به‌ری دایه‌نگه‌كان گه‌یشتینه‌ئه‌و ده‌رئه‌نجامه‌ی كه پێویسته قۆناغی ته‌مه‌نی دایه‌نگه ته‌رخان بكرێت بۆ فێربوون‌و یادگرتنی زمانی دایك (زمانی كوردی) له دایه‌نگه‌كانداو فێربوون‌و زمانه‌كانی تر بۆ قۆناغه‌كانی تری فێربوون‌و به‌جێبهێڵرێت كه له باخچه‌وه ده‌ستپێده‌كات، هه‌ربۆیه سه‌رجه‌م كارو چالاكییه‌كان له دایه‌نگه پێویسته به زمانی كوردی بن‌و ڕێگه به‌هیچ زمانێكی تر نادرێت".\nسه‌باره‌ت به هۆكاری ئه‌م بڕیاره، به‌ڕێوه‌به‌ری گشتی وتی :" هۆكارو پاڵنه‌ره‌كه‌ی ئێمه یاسای زمانه فه‌رمییه‌كانه له هه‌رێمی كوردستان، هه‌روه‌ها ده‌ره‌ئه‌نجام‌و به‌دواداچوون‌و لێكۆڵینه‌وه‌مان له‌باره‌ی تواناییه‌كانی فێربوونی منداڵ بۆ زمانه‌كان به‌تایبه‌ت پێویستی فێربوون‌و ڕاهاتن له‌گه‌ڵ زمانی دایك له‌لای منداڵانی ته‌مه‌ن خوار چوار ساڵ، هه‌روه‌ها بینیمان له واقیعدا بوونی هێندێك بابه‌تی په‌روه‌رده‌یی به زمانی ئینگلیزی بووه‌ته بابه‌تێكی ڕیكلامی زیاده بۆ هێندێك له دایه‌نگه‌كان به ئاستێك ته‌نانه‌ت بۆ منداڵی ته‌مه‌ن 2 ساڵیش وه‌ك پێویست گرنگی به زمانی كوردی نه‌ده‌دراو به‌رله‌وه‌ی زمانی دایكی فێرببێت هه‌وڵده‌درا زمانی بیانی فێربكرێت، له‌م ڕوانگه‌یه‌ه‌وه بڕیاره‌كه‌مان سه‌رچاوه‌ی گرتووه، هەر بۆیە دەمانەوێت دایه‌نگه‌كان تواوی توانای خۆیان بخه‌نه‌گه‌ڕ بۆ فێركردنی زمانی كوردی له‌و قۆناغه‌ی ته‌مه‌ندا كه قۆناغی زمانه پژانی منداڵه و فێربوونی زمانی بیانی كه به‌لامانه‌وه گرنگه ده‌كه‌ینه ئه‌ركی قۆناغه‌كانی باخچه‌و خوێندنگه‌كانی په‌روه‌رده".\nپاش دانان‌و داڕشتنی، به‌ڕێوه‌به‌رایه‌تی گشتی پلانی خۆی ...\nبه‌ڕێوه‌به‌رایه‌تی گشتی لێكتێگه‌یشتن نامه‌یه‌ك بۆ پاڵپشتی...\nبه‌ڕێوه‌به‌ری گشتی به‌شداری كۆبوونه‌وه‌ی فراوانی پارێزگ...\nد.هه‌ڤاڵ ئه‌بوبه‌كر، پارێزگاری سلێمانی، په‌یامێكی ئاڕاسته‌ی...\nكۆبوونه‌وه‌یه‌كی تایبه‌ت به هه‌ڵسه‌نگانی ڕه‌وشی ماڵه‌كان...\nبه‌ڕێوه‌به‌ری گشتی پێشوازی له منداڵانی دایه‌نگه‌كانى جا...\nئەنجومەنی دیوانی به‌ڕێوه‌به‌رایه‌تی گشتی كۆوبوونه‌وه‌ی ...\nپیرۆزبێت جه‌ژنی نه‌ته‌وه‌یمان‌و هاتنی وه‌رزی جوانی به‌ها...\nبه‌ڕێیوه‌به‌رایه‌تی گشتی سوپاسی چه‌ند دایه‌نگه‌یه‌ك ده‌كا...\nحکومەتی هەرێمی كوردستان پشووەكانی نەورۆزی دیاریكرد...


كورد ئەمریكاو توركیا دەگەیەنێتە دەروازەیەكی داخراو\nواشنتۆن رووبەڕووی دەستدرێژییەكانی توركیا بۆ سەر رۆژئاوا دەبێتەوە\n5530 جار خوێندراوه‌ته‌وه\nشاندێكی "ئەمریكی- فەرنسی" لە "ڕققە"یە بۆ گفتوگۆكردن سەبارەت بەچۆنییەتی بەرەنگاربوونەوەی دەستدرێژییەكانی توركیا، كە بەردەوامی هەژموونی واشنتۆن لەسوریا گرێدراوە بە پارێزگاریكردن لەكارتی هێزە كوردییەكان.\nئەردۆغان دەیەوێت دەست بەسەر فوڕاتدا بگرێت\nكۆششە دبلوماسییەكانی ئەمریكا سەركەووتوو نەبوون لەنەرمكردنی هەڵوێستی توركیا لەهەمبەر یەكینەكانی پاراستنی گەلی كورد، كە بڕبڕەی پشتی هاوپەیمانی هێزەكانی سوریای دیموكراتن، كە ئەنقەرە مكوڕە لەسەر لەناوبردنی ئەو هێزانە و بەهەڕەشەشیان دەزانی بۆ سەر ئاسایشی نەتەوەیی توركیا.\nلەو ماوانەی دوایدا ئەمریكا چەند هەنگاویكی گرتنەبەر وەك هەوڵێك بۆ نیازپاكی، كە هیچ كۆششێك دژ بە ئاسایشی نەتەوەیی توركیا لەئارادا نییە ، وەك ئەوەی پاداشتكردنێكی دارایی تەرخان كرد بۆ ئەوانەی زانیاری لەبارەی سێ گەورە سەركردەی پارتی كرێكارانی توركیاوە دەدەن، كە لە لایەن واشنتۆن و ئەنقەرەوە بە "تیرۆرست" ناوەزدكراون.\nپێشتریش وڵاتە یەكگرتووەكانی ئەمەریكا پەلەی لە پراكتیزەكرنی هەنگاوەكانی ڕێككەوتننامەی منبج كرد بەپێكهێنانی دەوریاتی هاوبەش لەگەڵ لایەنی توركی لەناوچەی نێوان لادێنشینی حەلەب .\nتوركیا بەساردییەوە ئەم هەنگاوانەی ئەمریكا قبوڵكرد، كە پێیوایە هەموو هەوڵەكانی واشنتۆن بۆ پارێزگاریكردنە لەیەكینەكانی پاراستنی گەل لە ڕۆژهەڵاتی فوڕات ، دیاریكردنی بەخششێكی دارایش سەبارەت بەسەركردەكانی پارتی كرێكارانی كوردستان هەنگاوێكە بۆ خۆڵكردنە چاوی توركیا بۆ ڕەواننەوەی ئەو بارگرژییەی لەپەیوەندییەكانی نێوانیاندا هەیە.\nتوركیا یەكینەكانی پاراستنی گەل بە باڵی چەكداری یەپەگە دەزانی و پێشیوایە درێژكراوەی پارتی كرێكارانی كرودستانن‌و جوداخوازن، بۆیە دژییانە ، هەر‌چی ئەمریكاشە یەكینەكان بەلایەنێكی سوری دەزانی و پێشیوایە هیچ بەڵگەیەك نییە لەسەر پەیوەست بوونیان بەپەكەكەوە.\nئەمریكا پێیوایە یەكینەكان ڕۆڵێكی تەوەربەندیان هەیە لەچوارچێوەی هێزەكانی سوریای دیموكراتدا لەجێبەجێكردنی ستراتیژییەتەكەی لە سوریادا، كە لەسەر دەركردنی ڕێكخراوی داعش‌و خنكاندنی بوونی ئێرانی بەندە لەرۆژهەڵاتی سوریای هاوسنووری عێراق.\n"جیمس جیفری" نێردەی تایبەتی ئەمریكا بۆ عێراق لەكۆنگرەیەكی ڕۆژنامەنووسیدا لە رۆژی چوارشەممە ئەوەی ڕوونكردەوەو رایگەیاند "یەكینەكانی پاراستنی گەل لەسوریا ڕێكخراوێكی تیرۆرستی نییە ، لە بەرانبەر پەكەكەش هەڵوێستمان ڕوون و ئاشكرایە".\nهاوكات ئیبراهیم كاڵ وتەبێژی سەرۆكایەتی توركیا زووبەزوو وەڵامی جێفری دایەوە و رایگەیاند "وڵاتەكەی هەرگیز ڕێگە بەدەركەوتنی قەوارەیەكی تیرۆرست نادات لەرۆژهەڵاتی ڕووباری فوڕات لە سوریا، كە ئەنقەرەی كردووەتە ئامانجی چالاكییەكانی ، ئەمەش ئاماژەیە بۆ یەكینەكانی پاراستنی گەل".\nوتەبێژەكەی سەرۆكایەتی كۆماری توركیا جەختی لەوەش كردەووە، كە هەر پشتیوانییەك ڕاستەوخۆ یان ناڕاستەوخۆ پێشكەش بە یەكینەكانی پاراستنی گەل بكرێت ، واتای پشتیوانی پارتی كرێكارانی كوردستانە و راشیگەیاند "هەرگیز ناكرێت پاساوی ئەوە قبوڵ بكەین، كە ئەو ڕێوشوێنانەی گیراونەبەر دژ بە ئامانجەكانی یەكینەكانن ، بەمەش پەكەكە پشكداری دەكات لەلاوازكردنی پڕۆسەی بەرەنگاربوونەوەی داعش".\nكاڵن جەختیشیكردەوە، كە هەوڵەكانی واشنتۆن بۆ شەرعیەتدان بە پەیەدە و یەپەگە بەوەی جیان لە پەكەكە هیچ سوود و كەڵكێكی نییە، كە پێشتریش ڕونیكردبووەوە توركیا هەڵوێستی خۆی لەبارەی یەكینەكانی پاراستنی گەل لە سوریا ناگۆڕێت بۆ بەدیهێنانی ئارەزووەكانی واشنتۆن.\nچاودێرانیش پێیانوایە هەڵوێستە توندەكەی توركیا دژ بە یەكینە كوردییەكان هەڵوێستی ئەمریكا ناگۆڕێت، كە ستراتیژییەتەكەی لە سوریا لەسەر پشتیوانیكردنی كوردەكان بنیاتناوە و هاوپەیمانی ستراتیژیشیانە.\nچاودێران ئاماژە بەوە دەكەن، كە ئەمریكا ڕێگە بەدەستبادانی هاوپەیمانەكەی خۆی نادات لەسوریا بەوەی هەڕەشەی لە‌ناوبردن لەیەكینەكانی پاراستنی گەل بكرێت ، لە دەرئەنجامی توندی هەڵویستەكانی توركیا لە ماوەی ئایندە لەوانەیە هەڵكاشنانێك لەهەڵوێستەكانی ئەمریكا و توركیادا ڕووبدات.\nڕوانگەی سوریا بۆ مافەكانی مرۆڤ ڕۆژی پێنج شەممە ڕایگەیاند، شاندێكی فەڕەنسی ئەمریكی سەردانی ناوچەی "عەین عیسا" یان كردووە، كە دەكەوێتە كەرتی باكوری رۆژئاوای ناوچەی لادێنشینی ڕققەوە بۆ كۆبوونەوە لەگەڵ سەركردەكانی هێزەكانی سوریای دیموكرات.\nڕوانگەكە لە بەیاننامەیەكی ڕۆژنامەنووسیدا راشیگەیاند، سەردانی شاندە "فەڕەنسی - ئەمریكی"یەكە ئامانجیان گفتوگۆكردنە سەبارەت بەڕۆژهەڵاتی فورات لە دەرئەنجامی هەڕەشە سەربازییەكان توركیا بە هێرشكردنە سەر یەپەگە.\nهەروەها رایگەیاند، هێشتاش هێزەكانی توركیا سەرسنووری نێوان ڕووباری دیجلە و فوڕات بەئامانج دەگرن ، سەرباری ئەوەی ئەو ناوچەیە دەوریاتی هێزە ئەمریكییەكانی تێدا چالاكە بە درێژایی سنوری "سوریا – توركیا – عێراق" تا دەگاتە كۆبانی لەسەر ڕووباری فوڕات.\nچاودێران پێیان وایە نازانرێت چۆن ئەمریكا چارەسەری ئەو تەنگژەیە لەگەڵ توركیا دەكات ، بە تایبەتیش كە ئەنقەرە مكوڕە لەدوورخستنەوەی بوونی كوردەكان لەسەر سنورەكانی.\nلە بەرانبەریشدا دەستبەرداربوونی لەیەپەگە لێكەوتی مەترسیدرای دەبێت لەسەر هەژموونی واشنتۆن لەسوریا.\nلەگەرمەی ئەو بارگرژیەشدا دانیشتوانی باكووری ڕۆژهەڵاتی سوریا لە دڵەڕاوكێدان لە ترسی ئەوەی توركیا هەڕەشەكانی جیبەجێ بكات بەئەنجامدانی هێرشێكی سەربازی فراوان بۆ سەر ناوچەكە.\nماوەی دە ڕۆژە هێزەكانی توركیا بە گولە تۆپ و چەكی دیكە ناوچەكانی نزیك سنووری ژێر دەسەڵاتی كوردەكان بومباران دەكەن و دانیشتوانەكەشی دەڵێن لە ترسی ئەو بومباران و هێرشنە ناوێرن منداڵەكانیشیان بنێرنە قوتابخانە.


د.دیندار زێباری: په‌كه‌كه بۆته بارگرانییه‌كی زۆر به‌سه‌ر ناوچه سنوورییه‌كانه‌وه\n11/10/2018 - 10:07\nهه‌ڵوێستی حكومه‌تی هه‌رێم ڕوونه\nڕێكخه‌ری ڕاسپارده نێوده‌وڵه‌تیه‌كان له‌حكومه‌تی هه‌رێمی كوردستان رایده‌گه‌ێنێ،داواكارین له‌خودی په‌كه‌كه و پژاك و گروپه‌كانی باكور و ڕۆژهه‌ڵات كه كێشه‌كانیان له توركیا و ئێران چاره‌سه‌ر بكه‌ن ، چونكه به‌هۆی ئه‌و بۆردومان و پێكدانانه‌وه ده‌یان شه‌هید كه‌وتۆته‌وه، ده‌یان گوند وێران بووه، سه‌دان گوند ناتوانرێت ئاوه‌دان بكرێته‌وه و خه‌ڵك ناتوانێت بگه‌ڕێته‌وه.\nد.دیندار زێباری، ڕێكخه‌ری ڕاسپارده نێوده‌وڵه‌تیه‌كان له‌حكومه‌تی هه‌رێمی كوردستان به ده‌نگی ئه‌مریكای رایگه‌یاندووه: هه‌ڵوێستی حكومه‌تی هه‌رێم ڕوونه كه‌دژی ئه‌وه‌یه خاكی هه‌رێم به‌كاربهێنن دژ به‌هیچ وڵاتێكی دراوسێ .\nهه‌روه‌ها ده‌ڵێت: بوونی په‌كه‌كه و بابه‌تی په‌كه‌كه له‌و ناوچانه بۆته بارگرانێكی زۆر به‌سه‌ر خه‌ڵكی ئه‌و ناوچانه‌وه،.\nله‌باره‌ی تۆپبارانه‌كانی توركیا و ئێران بۆ گونده‌كانی سنوری-هه‌رێمی كوردستان زێباری گوتی: حكومه‌تی هه‌رێمی كوردستان له‌ڕێگای حكومه‌تی فیدراڵه‌وه داواكاری خۆی پێشكه‌ش كردووه كه پێویسته ئه‌و تۆپبارانانه ڕاوه‌ستێت چونكه زه‌ره‌ر و زیانێكی زۆری داوه له‌خه‌ڵكی ئه‌و ناوچانه ، وه‌ك خودی حكومه‌تی هه‌رێمیش پێمان باشه، وه خوازیارین كه توركیا و ئێران له‌و شوێنانه‌ی كورد هه‌یه به‌ڕێگای ئاشتیانه كیشه‌كانی چاره‌سه‌ربكات، توندو تیژی هیچ ئه‌نجامێكی نابێت، وه له‌هه‌مانكاتیشدا پشتگیری له‌هیچ گروپێكی چه‌كدار ناكه‌ین كه له‌سنوره‌كانی هه‌رێمی كوردستانه‌وه هێرش بكاته سه‌ر هه‌ر وڵاتێكی دراوسێ.\nد.دیندار زێباری گوتیشی: ئێمه به‌ته‌واوی له‌یاسا نێوده‌وڵه‌تیه‌كان تێده‌گه‌ین، داواكارین له‌خودی په‌كه‌كه و پژاك و گروپه‌كانی باكور و ڕۆژهه‌ڵات كه كێشه‌كانیان له توركیا و ئێران چاره‌سه‌ر بكه‌ن چونكه به‌هۆی ئه‌و بۆردومان و پێكدانانه‌وه ده‌یان شه‌هید كه‌وتۆته‌وه، ده‌یان گوند وێران بووه، سه‌دان گوند ناتوانرێت ئاوه‌دان بكرێته‌وه و خه‌ڵك ناتوانێت بگه‌ڕێته‌وه له‌به‌ر ئه‌وه‌ی ئه‌و توند و تیژییه هه‌یه، هیوادارین یاسا نێوده‌وڵه‌تیه‌كان وه‌ك خۆی جێ به‌جێ بكرێت و سنوره‌كان بپارێزرێت ئێران و توركیا ئه‌و بۆردومانانه بوه‌ستێنن، وه له‌هه‌مانكاتدا ئه‌و چه‌كداره كوردانه‌ش چالاكیه‌كانیان ڕابگرن.\nهه‌روه‌ها ده‌ڵێت: چالاكی ئه‌و چه‌كدارانه (په‌كه‌كه) پاساوی داوه‌ته ده‌ست توركیا كه بۆردومان بكات، ئه‌گه‌ر ئه‌وان چالاكی نه‌كه‌ن ئه‌وا ئه‌وكات هه‌ڵوێستی حكومه‌تی هه‌رێم به‌هێزتر ده‌بێت و پشتگیری نێوده‌وڵه‌تیش به‌هێزتر ده‌بێت و ده‌توانین زیاتر قسه‌مان بڕوات، دانیشتوانی ئه‌و گوندانه‌ش ده‌گه‌ڕێنه‌وه.\nراشیگه‌یاند: ئێمه وه‌ك حكومه‌تی هه‌رێم زۆر بێ لایه‌نین له‌م بابه‌ته دژی ئه‌وه‌ین بۆردومانی هه‌رێمی كوردستان بكرێت ، له‌هه‌مانكاتدا دژی ئه‌وه‌شین له‌هه‌رێمی كوردستانه‌وه هێرش بكرێته سه‌ر ئه‌و وڵاتانه.


Kurdîpêdiya - هەڵاوسانی رێژەی گەنجان، دووکەڵێک پێش ئاگر\n📖 هەڵاوسانی رێژەی گەنجان، دووکەڵێک پێش ئاگر | Pol: Kurtebas | Zimanî babet: 🏳 کوردیی ناوەڕاست\nهەڵاوسانی رێژەی گەنجان، دووکەڵێک پێش ئاگر\nنوسینی: زوبێر رەسوڵزوبێر رەسوڵ\nلەبەرئەوەی زانستی سیاسەت چالاکییەکی مرۆییە و زۆرتریش پەیوەستە بە پرسی بەڕێوەبردنی حوکمڕانی، بۆیە هەمیشە پەیوەندییەکی پتەو هەیە لەنێوان فاکتەرە دیمۆگرافییەکان و پرۆسەی حوکمڕانی لە هەر وڵاتێکدا. لە زانستی سیاسی زیاتر لە تیۆرێک هەیە کە پەیوەندیی نێوان فاکتەری دیمۆگرافی و تووندوتیژیی سیاسی لە کۆمەڵگەدا دیاری دەکەن. یەکێک لەو تیۆرانەی کە لە زۆر رووەوە دەتوانێت ئەو دۆخەی ئێستای هەرێمی کوردستان بخوێنێتەوە تیۆری هەڵاوسان (کەڵەکەبوون)ی گەنجانە (Youth bulge theory)، بەتایبەت دوای ئەوەی زیاتر لە توێژینەوەیەک گەیشتن بەو ئەنجامەی کە لە ساڵانی 1970 تاوەکو 2007 لە 70٪ ی ململانێکانی جیهان لەو وڵاتانە بوون کە رێژەی گەنجانی لە خوار 30 ساڵ بووە، واتە کۆمەڵگەی گەنج بوون. ئەم تیۆرە لەدوای رووداوەکانی 11ی سێپتەمبەر و دواتریش بەهاری عەرەبی سەدایەکی باشی هەبووە بۆ تێگەیشتن لە ناسەقامگیرییەکانی جیهانی عەرەبی و ئیسلامی، بەتایبەتیش لە بواری تێگەیشن لە پەیوەندیکردنی گەنجان بە رێکخراوە تیرۆرستییەکانەوە. نووسەری دیار (فەرید زەکاریا) لەدوای رووداوەکانی 11ی سێپتەمبەر بەشێکی زۆری سەرهەڵدان و ناسەقامگیرییەکانی جیهانی ئیسلامی بۆ هەریەکە لە فاکتەرەکانی هەڵاوسانی گەنجان و لاوازیی گەشەی ئابووری گەڕاندەوە.\nمەبەست لە گەنج بەپێی زۆربەی رێکخراوەکانی نەتەوە یەکگرتووەکان بریتییە لە تەمەنی 15-24 ساڵ، بەڵام بەشێوەیەکی گشتی دەتوانین بڵێین کە تەمەنی گەنجی وەکو فاکتەرێکی دیمۆگرافی ئەو تەمەنەیە کە دەکەوێتە نێوان 16-30 ساڵ. بەوپێیەش کۆمەڵگەی هەرێمی کوردستان کۆمەڵگەیەکی گەنجە، واتە گەشەی دیموگرافیی نیمچە بەرزە. بەگوێرەی رووپێویی رێکخراوی نەتەوە یەکگرتووەکان بۆ کاروباری دانیشتووان (UNFPA) لە ساڵی 2018، رێژەی تەمەنی 15 ساڵ و بەرەو خوار نزیکەی 37٪ی دانیشتووانی هەرێمی کوردستان پێکدەهێنن و هەمان رێژەش لە عێراقدا 40٪ تێپەڕدەکات. لە هەرێمی کوردستاندا مەزەندە دەکرێت رێژەی گەنجان نزیکەی 40٪ی دانیشتووانی هەرێمی کوردستان پێکبێنن.\nبەپێی توێژینەوەیەک لەبارەی پەیوەندیی نێوان هەڵاوسانی گەنجان و تووندوتیژیی سیاسی کە لە ساڵی 2006 لەلایەن (هێنریک ئوردال) ئەنجامدراوە، گەیشتووەتە چەند ئەنجامێکی گرنگ کە گشتیان بە راستەوخۆ و ناڕاستەوخۆ پەیوەندییان بەو دۆخەی ئێستا کە هەرێمی کوردستان پێیدا تێپەڕدەبێت، هەیە.\nیەکێک لە دەرەنجامە گرنگەکانی ئەم توێژینەوەیە ئەوەیە کە ئەو وڵاتانەی هەڵاوسانی رێژەی گەنجانیان هەیە ئەگەری تووندوتیژییان زیاترە لەو وڵاتانەی کە ئەو رێژەیان نییە. لەبەر رۆشنایی ئەم گریمانەیەدا دەتوانین بڵێین کە هەڵاوسان و کەڵەکەبوونی رێژەی گەنجان لە هەرێمی کوردستاندا بە هاوتابوون لەگەڵ زیادبوونی رێژەی بێکاری و لاوازیی گەشەسەندنی ئابووری، زەنگێکی مەترسیدارە لەسەر پرۆسەی حوکمڕانی لە هەرێمی کوردستاندا. بەتایبەت ئەو گەنجانەی کە زانکۆکان تەواودەکەن و دەرفەتی کارکردنیان نییە، رێژەیان ساڵ بە ساڵ زیاتر دەبێت. نوێنەری گشتیی ئەمینداری نەتەوە یەکگرتووەکان لە عێراق (جينين هينيس -بلاسخارت) لە 26ی ئەم مانگە (ئاب)دا ئاماژەی بەوەدا کە رێژەی هەژاری لە عێراقدا 10٪ زیادیکردووە، بەشێوەیەک کە ئێستا سێیەکی خەڵکی عێراق لەژێر هێڵی هەژاریدان.\nهەڵبەتە ئەم داتا مەترسیدارانە کەم تا زۆر بۆ هەرێمی کوردستانیش راستن. هەڵاوسانی گەنجان و زیادبوونی رێژەی بێکاری لەوانەیە لە ئاییندەیەکی نزیکدا سەربکێشێت بۆ تووڕەبوون و بێمتمانەبوونی گەنجان لە ژیان و بەها سیاسی و کۆمەڵایەتییەکان، کە ئەمەش دواجار سەردەکێشێت بۆ تووندوتیژیی سیاسی و زیادبوونی رێژەی تاوان و چەندان مەترسیی دیکە کە ئێستا ئاماژەکانی رۆژ بە رۆژ روونتر دەردەکەون. راستە لەدوای پرۆسەی ریفراندۆم جۆرێک لە نائومێدیی سیاسی دروستبووە لەسەر ئاستی کۆمەڵگە، بەتایبەتیش لە بێهیوابوونی خەڵک بە بەشداریکردنی سیاسی (کە بەپێی داتاکانی لە ساڵی 2018دا لە 50٪ی گەنجانی هەرێمی کوردستان متمانەیان بە سیاسەت نەماوە) و دواجار پاسیڤ بوون و بێهەڵوێست بوون لە بەرامبەر دۆخی سیاسی لە هەرێمی کوردستاندا، هەربۆیە لە 2017 تاوەکو کۆتایی ساڵی 2019 خەڵک تاقەتی خۆپێشاندان و ناڕەزاییشی نەمابوو، ئەمە لەکاتێکدا کە پارێزگاکانی دیکەی عێراق لە دۆخێکی ناڕەزایی جەماوەری بەردەوامدا بوون. ئەم قۆناخی پاسیڤبوون و بێدەنگییەی خەڵک خەریکە تەواودەبێت، بزووێنەری خێرابوونی ئەم قۆناخە تازەیەش زیادبوونی رێژەی هەڵاوسانی گەنجانی بێکار و بێهیوایە لە هەرێمی کوردستاندا.\nخۆپێشاندان و ناڕەزایەتییەکانی هەفتەی رابردوو، سەرەتای ئەو قۆناخە نوێیەن، بەجۆرێک کە تووڕەیی گەنجان خەریکە تەشەنە دەکات و لە هەمان کاتیشدا پێویستی بە رێکخستن و هێزێکی سیاسی نییە کە ئاراستەی بکات، بەجۆرێک تەنیا بابەتێکی سیاسی سادە دەکرێت بیانهێنێتە سەر شەقام و بە ئاسانیش سەربکێشێت بۆ تووندوتیژی. ئێستا 72٪ی گەنجان و لاوانی هەرێمی کوردستان تەکنەلۆجیا بەکاردەهێنن کە هاوکاریانە بۆ رێکخستن و کۆدەنگی لەسەر هەر پرسێکی سیاسی و ئابووری... تاد. بۆیە ئەوەی لە هەڵەبجەهەڵەبجە و کەلارکەلار و رانیەرانیە و زاخۆزاخۆ و شارەکانی دیکەی کوردستانیش بینیمان، سەرەتای ئەو دووکەڵەیە کە هێشتا نەبووەتە ئاگر، بەڵام ئەگەر بووە ئاگر تووندوتیژی و قوربانیی زۆری لێدەکەوێتەوە تاوەکو ئاستی پەکخستنی حکومەت و دەزگا خزمەتگوزارییەکان. واته لەئێستادا ئەوەی توانای ورووژاندن و هەژاندنی دەسەڵات و حوکمەتی هەیە، نە پارتە ئۆپۆزسیۆنەکانن، نە هێزە سیاسییەکان، بەڵکو زیادبوونی رێژەی هەڵاوسانی ئەو گەنجانەیە کە تاوەکو دێت بێهیوا و بێکار و تووندوتیژتر دەبن. بەتایبەت ئەو دۆخەی ئێستا حکومەتی هەرێمی کوردستانی پێدا تێدەپەڕێت لە قەیرانی دارایی و دواکەوتنی مووچە و بێکاری و پەتای کۆرۆنا، گشتیان هاندەرن بۆ تووڕەکردنی گەنجان و ئاراستەکردنیان بەرەو تووندوتیژیی سیاسی. هەرچەندە ئەم پرسە پێویستی بە توێژینەوە و وردەکاریی زیاتر هەیە، بەڵام تاوەکو زووە دەبێت لایەنە سیاسییەکان و حکومەت بە جددی وەریبگرن تا لەدەست دەرنەچووە. لەدەست دەرچوونی ئەم دۆخە ناهەموارە لە بەرژەوەندیی هیچ لایەنێکی سیاسیدا نییە، چونکە توێژی گەنجان لە ئێستادا وابەستە و پاشکۆیی هیچ لایەنێکی سیاسی نین لە هەرێمی کوردستاندا. راستە تووڕەبوونەکە زیاتر ئاراستەی دوو پارتە سەرەکییەکەی کوردستانە، بەڵام هیچکام لە هێزە سیاسییەکانی دیکەش جێگای متمانەی ئەم توێژە نین کە چاویان لەوەبێت وەبەهێنانی سیاسی تێدا بکەن.\n#زوبێر رەسوڵ | #هەڵەبجە | #کەلار | #رانیە | #زاخۆ |\n1. 👁 زوبێر رەسوڵ\n➕ Em babete lelayen: (Jiwan O Ehmed)ewe le: Aug 28 2020 11:09PM tomarkirawe


مه‌كته‌ب سياسيه‌كى يه‌كێتى ماوه‌ی دانانی پارێزگاری كه‌ركوكی راگه‌یاند\n285 جار بینراوە 7/8/2019 04:13 PM\nئه‌ندامێكی مه‌كته‌بی سیاسیی یه‌كێتیی نیشتمانیی كوردستان رایگه‌یاند كه ماوه‌ی دانانی پارێزگاری كه‌ركوك كه بۆ حزبه‌كه‌ی یه‌كلایی بووه‌ته‌وه، 45 رۆژه.\nئاسۆ مامه‌ند ئه‌ندامی مه‌كته‌بی سیاسیی یه‌كێتیی نیشتمانیی كوردستان به میدیای فه‌ڕمی حزبه‌كه‌ی راگه‌یاند كه "چاوه‌ڕوان ده‌كه‌ین له رۆژانی داهاتوودا كۆبوونه‌وه‌یه‌ك له‌نێوان لیژنه هاوبه‌شه‌كه‌ی یه‌كێتی و پارتی بۆ ئاساییكردنه‌وه‌ی دۆخی كه‌ركوك له‌گه‌ڵ لیستی برایه‌تیی كه‌ركوك به‌ڕێوه‌بچێت و پرسی دانانی پارێزگاری كه‌ركوك ته‌وه‌رێكی ئه‌و كۆبوونه‌وه‌یه ده‌بێت".\nئاسۆ مامه‌ند وتی: "به‌پێی رێكه‌وتنی نێوان یه‌كێتیی نیشتمانیی كوردستان و پارتی دیموكراتی كوردستان ئه‌ندازیار ته‌یب جه‌بار كاندیدی لیستی برایه‌تیی كه‌ركوكه بۆ پارێزگاری كه‌ركوك".\nوتیشی: "بۆ ئه‌و مه‌به‌سته‌ش له چوارچێوه‌ی رێكه‌وتنه‌كه‌ی نێوانماندا كه ئیمزاكراوه، 45 رۆژ وه‌ك سه‌قفی زه‌مه‌نی بۆ دانانی پارێزگاری كه‌ركوك دانراوه‌و هیوادارین رێكه‌وتنه‌كه بچێته بواری جێبه‌جێكردنه‌وه ".\nئه‌و ئه‌ندامه‌ی مه‌كته‌بی سیاسی یه‌كێتی ئاماژه‌شی به‌وه‌دا كه "له كه‌ركوك له به‌رده‌م هه‌ڵبژاردنی ئه‌نجومه‌نی پارێزگاكانی عیراق و پڕۆسه‌ی سه‌رژمێریی گشتیی دانیشتووانداین، بڕیاره هه‌ردوو پڕۆسه‌كه له ساڵی 2020دا به‌ڕێوه‌بچن، بۆیه به‌پێویستی ده‌زانین پارێزگاری نوێی كه‌ركوك به‌زوویی ده‌ستبه‌كار بێت".\nسه‌باره‌ت یاسای هه‌ڵبژاردنی ئه‌نجومه‌نی پارێزگاكانیشه‌وه، ئاسۆ مامه‌ند رایگه‌یاند كه "سه‌رنج و تێبینیمان له‌سه‌ر ناوه‌ڕۆكی یاساكه هه‌یه، بۆیه داوا له سه‌ركردایه‌تی كورد و هه‌موو لایه‌نه‌كان له كوردستان و عیراقیش ده‌كه‌ین كه پێداچوونه‌وه به‌و یاسایه‌دا بكرێت".\nلێدوای ئه‌و سه‌ركرده‌یه‌ی یه‌كێتی دوای ئه‌وه دێت كه ئه‌ندامێكی مه‌كته‌بی سیاسی پارتی دیموكراتی كوردستان، له‌كۆبونه‌وه‌یه‌كیدا له‌گه‌ڵ لقه‌كانی شاره‌كانی كه‌ركوك و خانه‌قین، رایگه‌یاند كه "پارێزگاری كه‌ركوك دانانرێت تاوه‌كو دوای هه‌ڵبژاردن".


كۆتا ڕۆژەكانی مانگی ئاب، كونسوڵی گشتی ئەمەریكا لە هەرێمی كوردستان ڕۆبەرد پاڵەدینۆ، لە كۆنفرانسێكی ڕۆژنامەوانیدا، زۆر بە ڕوونی ئاوی بەو ئاگرەدا كرد كە لە ئاسمانی ئەفغانستانەوە بە دووكەڵێكی چڕی سیاسییەوە ڕووی لە ئاسمانی عێراق و هەرێمی كوردستان كردبوو، زۆر بە ئاسانی گوتی، ”ئێمە لە عێراق و هەرێمی كوردستان ناكشێینەوە، ئەفغانستان و هەرێمی كوردستان ئاسمان و ڕێسمانیان جیاوازە.” پەیامەكە هەموو مشتومڕە سارد و گەرمەكانی ناو كۆمەڵگای كوردستانی بێدەنگ كرد.\nچەند ڕۆژ دواتر، سەرۆك ئیمانوێل ماكرۆن سەردانی هەولێری پایتەختی هەرێمی كوردستانی كرد و لەگەڵ سەرۆك بارزانی كۆ بووەوە، لە بەردەم میدیاكان گوتی ”ئەمەریكا لە عێراق و هەرێمی كوردستانیش بكشێتەوە، ئێمە ناكشێینەوە”٠ وەك ئەوەی لە نیشتمانی خۆیدا بێت، سەرۆك ماكرۆن و نێچیرڤان بارزانی بە مارسیدسێكی سەرۆكایەتی لە پڕۆتۆكۆڵێكی دەوڵەتیدا پیاسەیەكیان بەناو شاری دێرینی هەولێردا كرد، پەیامەكەش بریتی بوو لەوەی دۆست لە ماڵی خۆی ئارامە و با دنیا بزاێت فڕەنسا هەم هاوبەشە و هەم دۆستە و هەمیش دەستی كورد بەرنادات.\nدواتریش سەرۆك ماكرۆن لەگەڵ پۆلێك پێشمەرگەی سوپای كوردستان كۆ بووەوە و پەیامی پێ دان كە لە هاوكارییان بەردەوام دەبێت و وەك نوێنەری هەموو دنیا لە ڕووبەڕووبوونەوەی هێزی تاریكیدا ناوزەندی كردن.\nبە چەند ڕۆژ دواتر و لە سەرەتاكانی سێپتێمبەردا، ویلایەتە یەكگرتووەكانی ئەمەریكا، لە چوارچێوەی ڕێكخستنەوە و یەكگرتنەوە و هاوكاری و هاوئاهەنگی سوپای پێشمەرگەدا، گەڕێكی تری هاوكارییەكانی گەیاندە دەستی لیوا ڕێكخراو هاوبەشەكانی پێشمەرگە و ڕای گەیاند، ”ویلایەتە یەكگرتووەكانی ئەمەریكا لە چوارچێوەی هاوبەشی و هاوئاهەنگی دوو سوپادا بەردەوامە لە هاوكاریكردنی هێزەكانی پێشمەرگە.”\nئێستە پرسیارەكە لێرەدایە، ویلایەتە یەكگرتووەكانی ئەمەریكا چی لە پێشمەرگە دەوێت؟\nڕوونە كە فڕەنسا بەدوای دیموكراسی ڕاستەقینە و هێزی تۆكمەی هاوپەیمان و هاو بیروباوەڕی خۆیەوەتی، مرۆڤ ئاسان دەتوانێ لەوە تێبگات كە فڕەنسییەكان بۆچی دەستی كوردەكانیان گرتووە و پەیتا پەیتا دەست دەخەنە سەر پشتی سەرۆكەكانیان، بەڵام بۆچی ئەمەریكا هێندە پەرۆشی پێشمەرگەیە و چی لە پێشمەرگە دەوێت، ئەمە بنچینەی پردی پێوەندییەكانی نێوان هەرێمی كوردستان و ئەمەریكان.\nئەگەر ویلایەتە یەكگرتووەكانی ئەمەریكا لە ڕێكخستنەوە و یەكگرتنەوەی هێزەكانی پێشمەرگە بێهیوا ببێت و بگاتە ئەوەی كە نیازی ڕاستەقینەی بۆ یەكگرتنەوەی ئەو هێزانە نییە، هەموو هێزەكانی كۆ دەكاتەوە و ڕوو دەكاتەوە واشنتن، بەڵام كوردەكان زۆر بە باشی پەیامی ئەوەیان بە ویلایەتە یەكگرتووەكانی ئەمەریكا داوە كە بەڵێ نیازپاكن لە ڕێكخستنەوەی هێزەكانی پێشمەرگە، بۆ ئەوەش ئامادەن هەموو باجێك بدەن و هەموو بەربەستەكانیش بشكێنن، هەر بۆ نموونە بەشێك لە ئاڵۆزییەكانی هەشتی تەمووز لە سلێمانی، پێوەندی بەوەوە هەبوو كە هێزێك یان لایەنێك هەبوو ڕێگر بوو لەو پڕۆسێسە گەورەیە كە زلهێزترین هێزی دنیا خۆی بۆ ماندوو دەكات.\nئەمەریكییەكان دەیانەوێ كوردەكان لە چوارچێوەی عێراقدا و بە دەستووری عێراقی خاوەنی هێزێكی (تۆكمە، بەهێز، هەواڵگر، خاوەن چەك، خاوەن پارە) بێت، بۆ ئەوەی بتوانێ ئەو مافە دەستوورییەیان هەبێت كە لە عێراقدا دەستوور ڕێی پێ داون.\nئەوە ئامانجی ڕاست و ڕوونی ئەمەریكایە لە هەرێمی كوردستاندا، هەرچەندە دوور نییە جارێكی تر ئەم هێزە ئامادە بكرێت بۆ ڕووبەڕووبوونەوەی شەڕێكی تری تیرۆر، یان سەرهەڵدانەوەی داعش یان هێزێكی تر لە ناوچەكەدا كە دوور نییە ڕاستیش بێت و لە شەوێكدا داعش بەشێكی زۆر لە خوارووی عێراق و ناوچەكانی سنووری هێڵی ٣٦ بگرن.\nیان لە ئەگەری دروستبوونی هەرێمێكی سوننی لە ناوچەكەدا، وەك هێزێكی بەهێز دەربكەون و ببنە مەترسی بۆ سەرهەرێمی كوردستان، دەبێ كوردەكانیش هێزێكی تۆكمە و بەهێزیان بۆ ئەو بابەتە ئامادە بێت و ئامادە بن پێشوازی لە میوانێكی نوێ بكەن.\nدووریش نییە هێزی پێشمەرگە ئامادەبوونی وەك هێزێكی تۆكمە لە عێراقدا و ئامادەبوونی هێزەكانی سووریای دیموكرات، هێڵێكی ناوەندی لە نێوان سووریا و عێراق و ئێران و توركیادا دروست بكەن كە ببنە دوو هێزی هاوبەش لە ڕووبەڕووبوونەوەی هەر گۆڕانكارییەكی گەورەدا كە لە ناوچەكەدا ڕوو دەدات لە ڕووی هێرشی تیرۆرییەوە، چونكە ڕاستییەكەی تەنیا كوردەكان بەڕاستی شەڕی تیرۆر دەكەن، ئەوانی تر سیاسەتی پێوە دەكەن.\nیەكێكی تر لەو ئەگەرانەی كە گومانیان لەسەرە، ئامادەبوونی هێزێكی گەورەی وەك پێشمەرگە و هێزی سووریای دیموكراتە بۆ شەڕی ئێران كە شەڕێكی حەتمییە لە بەردەم ئەمەریكا، ئەمەریكاش جارێكی تر سەربازەكانیان بەكوشت نادات و پێویستی بە هێزێكی وەك پێشمەرگە و سووریای دیموكرات هەیە كە سووچێكی عەباكە بگرن، كۆشكە تەپیوەكانی كۆماری ئیسلامی بەسەر ویلایەتی فەقێدا قڵپ بكەنەوە و باوەش بۆ گەلانی بەشمەینەتی ئێران بكاتەوە.\nئەمەریكا وەك بەشێك لە سوپای خۆی بە دەوری پێشمەرگەدا دەسووڕێتەوە\nئێستە دوور و نزیك ئەمەریكا وەك بەشێك لە سوپای خۆی بە دەوری پێشمەرگەدا دەسووڕێتەوە، هانیان دەدات و ڕێكیان دەخاتەوە و بنیاتیان دەنێتەوە، خەریكە كوردەكانیش وەك تەواوی میلەتانی دنیا دەبنە خاوەنی هێزی تۆكمە و دەیانەوێ ڕووبەڕووی هەر گرفتێك ببنەوە كە ڕوو لە ناوچەكە دەكات.\nئێستە ئەركی سەركردایەتیی كورد ئەوەیە هۆشمەندانە لەگەڵ هەنگاوەكانی ئەمەریكادا بن، گوێقوڵاغی دۆخەكە بن و ڕێ نەدەن گۆڕانكارییەك ڕوو بدات كە ئەوانیش بەشێك نەبن لە هاوكێشەی سیاسی و سەربازیی ناوچەكە، چونكە ئەمجارە هەرخوێنێك بڕژێت، بەشێكی زۆری لە جەستەی كورد دەبێت و ناشكرێت كەروێشك خوێن بۆ ڕێوی بڕێژێت و خانەخوێ ببێتە میوان یان بێگانە.\nكوردەكان دەبێت هەلێكی مەزن بقۆزنەوە لەلایەن ئەمەریكاوە، هێزەكانیان ڕێكبخەن و ئابوورییان بەهێز بكەن، بەشێوازێك ئامادەی جەنگێكی نوێ بن لە ڕۆژهەڵاتی ناوەڕاست كە خۆیان گرفتی خۆیان چارە بكەن.\nبۆچی ئەمەریكا ئەفغانستانی بەجێهێشت؟


عیراق بڕیارێكی بۆ مامەڵەكردن بە دۆلار دەركرد – تۆڕی میدیایی خەڵک\nعیراق بڕیارێكی بۆ مامەڵەكردن بە دۆلار دەركرد\n2018/08/15 - 3:25 PM\nدوابەدوای سەپاندنەوەی سزا ئابورییەكان بەسەر ئێراندا لەلایەن ئەمریكاوە، بانكی ناوەندی عیراق بە فەرمی مامەڵەكردنی بە دۆلار لەگەڵ ئەو وڵاتە قەدەغە كرد.\nمەحمود داغر، بەڕێوەبەری پڕۆسە داراییەكان لە بانكی ناوەندیی عیراق لە لێدوانێكی ڕۆژنامەوانیدا ئاماژەی بەوەكردووە، لەگەڵ ئێران بە دۆلاری ئەمریكی مامەڵە ناكەن، چونكە ئێران سوودی لێ وەرناگرێت.\nئاشكراشی كردووە، ماوەیەكی زۆرە لەگەڵ ئێران مامەڵە بە دۆلار ناكەن، بەڵكو بە دراوی دیكەی وەك یۆرۆ مامەڵە كراوە.\nوتیشی، “سەرجەم بانكەكانی عیراق خراونەتە ژێر چاودێری توندەوە” و جەختیشی كردۆتەوە، ” دابەزینی تمەن بەمجۆرە زۆرەی ئێستا لەسەر ئێران زۆر دەكەوێت.\nڕۆژی دوو شەممە 6ی ئاب-ی 2018، دۆناڵد ترەمپ، سەرۆكی ئەمریكا واژووی لەسەر بڕیاری گەڕاندنەوەی سزاكانی سەر ئێران كرد و جەختیشی كردەوە، كە لە مانگی ئەیلولی داهاتوودا بەشی دووەمی سزاكان دەسەپێنرێنەوە.\nتمەن و دۆلارحكومەتی عیراق\nكەم خەوی ئەگەری تووشبوون بە شێرپەنجە زیاد دەكات\nقائیمقامیەتی كەلار چەند بڕیارێكی بۆ جەژن دەركرد


westga.net - SEO report for westga.net\nBack to top Content Links Keywords Usability Document Mobile Optimization westga.net\nGenerated on February 20 2016 16:40 PM Analyse again 46%\nTitle Westga.net وێستگە: Length : 18\nPerfect, your title contains between 10 and 70 characters. Description kurdish news, kurdistan news, video, kurdish video, karikater, hewal, hawal, hewaly\n[H2] روسیا: بۆردوومانكردنی سوریا له‌لایه‌ن توركیاوه قبوڵ ناكه‌ین\n[H2] دوو هاوڵاتی سوتان\n[H2] به‌ریتانیا راپرسی بۆ جیابوونه‌وه ده‌كات\n[H2] له كه‌ركوك قه‌بره‌كانیش هه‌ڵده‌گێڕنه‌وه\n[H2] په‌که‌که و بۆری نه‌وت\n[H2] سەربەخۆیی کوردستان پێویستی بە مشتومڕە!\n[H2] ئاهەنگ گێران لە جیهاندا بەهۆی رۆژی ڤالانتاین\n[H2] پێشبڕکێی جوانترین سەگ لە نیویورک\n[H2] جیهان لە پێشوازی رۆژی خۆشەویستیدا\n[H2] شەرە پرتەقاڵ لە ئیتاڵیا\n[H2] به ڤیدیۆ.. بزانه كه‌ڵه‌شێره چی له‌و منداڵه ده‌كات\n[H2] بەڤیدیۆ... شه‌ڕه كه‌ڵه‌شێر له كوردستان\n[H2] بەڤیدیۆ...ماسیەک جگەرە دەکێشێت\n[H2] بەڤیدیۆ...مامۆستایەک بە شەق و زلە بەر دەبێتە خۆێندکارەکانی\nImages We found 99 images on this web page. 99 alt attributes are empty or missing. Add alternative text so that search engines can better understand the content of your images. Text/HTML Ratio Ratio : 17%\nوێستگە ستایل Internal\nبه‌ڤیدۆ: هه‌په‌گه ته‌قاندنه‌وه‌ی پاسێكی سوپای توركیای بڵاوكرده‌وه Internal\nنرخی دراوه‌كان له كاتی داخستنی بازاڕ Internal\nبۆچوونی عه‌بادی له‌سه‌ر راپرسی و رێككه‌وتن له‌گه‌ڵ هه‌رێم Internal\nئه‌ردۆغان هه‌ڕه‌شه ده‌كات Internal\nسلێمانی.. باندێکی دزینی ئۆتۆمبێل دەستگیرکران Internal\nفراكسیۆنی گۆڕان داواكاره عه‌بادی ده‌ست له حزبه‌كه‌ی بكێشێته‌وه Internal\nگه‌رمیان.. مامۆستایانی زانكۆ له‌باره‌ی ده‌وامه‌وه بڕیاریاندا Internal\nعه‌بادی: بۆ هه‌رێم ناتوانێت مووچه دابین بكات؟ Internal\nعه‌بادی ئه‌و هێزانه‌ی ده‌ستنیشانكرد كه به‌شداری گرتنه‌وه‌ی موسڵ ده‌كه‌ن Internal\nفرۆكه جه‌نگییه‌كانی عێراق "كاره‌ساتێكیان بۆ خێزانێك" دروستكرد Internal\nجه‌میل بایك: پارتی پشگیری ئه‌و وڵاتانه ده‌كات كه هاریكاری داعشیان كردووه Internal\nكه‌شناسی واده‌ی رۆژانی بارانبارینی ئه‌م هه‌فته‌یه‌ى ده‌ستنیشانكرد Internal\nحكومه‌ت به‌ڵێنی دابه‌شكردنی نیو مووچه‌ی مانگی 9 به‌مامۆستایان ده‌دات Internal\nزانیاری ورد له‌سه‌ر كۆبونه‌وه‌كه‌ی ئه‌مرۆی عه‌بادی و په‌رله‌مانی عێراق Internal\nبی بی سی: شه‌رڤانان چوونه ناو شه‌دادییه‌وه Internal\nدانپێنانی ئه‌و پۆلیسه كورده‌ی دوێنی دوو خوشك و هاوسه‌ره‌كه‌ی كوشت Internal\nداعش دوچاری قه‌یرانی دارایی ده‌بێت Internal\nعیراق.. سزای له‌سێداره‌دان بۆ 40 كه‌س ده‌ركرا Internal\nد. فواد مه‌عسوم: هه‌ڵوه‌شاندنه‌وه‌ی په‌رله‌مان به ئینقلاب ده‌زانم Internal\nنه‌قیبی سه‌ندیكای رۆژنامه‌نووسانی عیراق لە هەوڵێكی کوشتن رزگاری بوو Internal\nبه‌وێنه: عیراق ئۆتۆمبێل به‌رهه‌مده‌هێنێت Internal\n1000 سه‌ربازی سوپای عیراق هاتنه هه‌رێم Internal\nعه‌بادی ئاماده‌یه واز له پۆسته‌كه‌ی بهێنێت Internal\nبانكێكی ئه‌مه‌ریكا: نرخی نه‌وت ده‌بێت به 47 دۆلار Internal\nدوو پۆلیس له كاتی ده‌وامی ره‌سمیدا ده‌ستدرێژی ده‌كه‌نه سه‌ر ئافره‌تان Internal\nبە وێنە... ئه‌م چیایانه سپی بوون Internal\nبه ڤیدیۆ.. یارییه‌كی منداڵان ده‌ڵێت: "بژی داعش" Internal\nبه‌وێنه.. ئه‌و ژنانه‌ی جیهانیان گۆڕی Internal\n"كرده‌وه خۆكوژییه‌كه‌ی دوێنێ به‌هاریكاری یه‌په‌گه هاتۆته ئه‌نقه‌ره" Internal\nژماره‌ی كوژراو و بریندارانی ته‌قینه‌وه‌كه‌ی ئه‌نقه‌ره زیادیكرد Internal\nسلێمانی.. ده‌ستبه‌سه‌ر هه‌شت ته‌ن كاڵای به‌سه‌رچوودا گیرا Internal\nزێڕ زیاتر به‌رزبۆوه Internal\nساڵی ئاینده نرخی نه‌وت به‌رزده‌بێته‌وه Internal\nنرخی نه‌وت به ڕێژه‌ی 2% به‌رزبووه‌وه Internal\nنرخی زێڕ له بازاڕه‌كانی هه‌رێمی كوردستان Internal\nنرخی دراوه جیهانییه‌كان له بازاڕه‌كانی هه‌رێم Internal\nنرخی ئه‌مڕۆی نه‌وت له بازاره‌كانی جیهان Internal\nسه‌رمایه‌كه‌ی 75 ملیۆن دۆلاره Internal\nله‌یلا فه‌رلایقی جیاواز ده‌ركه‌وته‌وه Internal\nوێنه‌كه‌ی بێ ماكیاژ ببینه Internal\nنهێنیەکانی ژیانی خۆی دەدرکێنێت Internal\nچی دەبێت ئەگەر شیر لە برۆكانت بدەیت Internal\nلیمۆ و بەیبوون بۆ ڕەنگكردنی قژت بەكاربهێنە Internal\nچەند هەنگاوێك دەتیارێزێت لە توشبوون بەشێرپەنجە Internal\nئاسانترین ڕێگە بۆ خاوێنكردنەوەی پیسترین شوێنی جەستە Internal\nئەم دەرمانە زیانی لە سوودەكانی زیاترە Internal\nدوو هه‌زار هه‌لی كار له‌هه‌رێم و عێراق ڕاگه‌یاندرا Internal\nمژده‌یه‌ك بۆ تووشبوانی شێرپه‌نجه Internal\nوێنه‌یه‌كی گه‌نجی شه‌ماڵ موفتی و هاوسه‌ر و منداڵه‌كانی ببینه Internal\nچنار له‌گه‌ڵ سه‌گه‌كه‌ی ده‌ركه‌وت Internal\nوێنه‌ی خۆی و هاوسه‌ره‌كه‌ی بڵاوكرده‌وه Internal\nیادی له‌دایكبوونی كرده‌وه Internal\nهه‌ڵه‌كانی شیروان عه‌بدوڵا له به‌رنامه‌ی ڕه‌شماڵ ببینه Internal\nئیلهام شاهین له‌گه‌ڵ بكوژی به‌غدادیدا چی ده‌كات؟ Internal\nمۆلەر هۆکاری مانەوەی لە بايرن ميونشن ئاشکراکرد Internal\nلەبەر ئەم هۆکارە چێڵسی و بايرن ميونشنی رەتکردۆتەوە Internal\nبەوێنە، ئارسيناڵ و هاڵ سيتی يەکسان بوون Internal\nمەرجێکی سەیری گرێبەستەکەی دی ماریا کاتێك چووە مان یو Internal\nکڵۆپ نايەوێت بالۆتێلی بگەڕێتەوە Internal\n نەورۆز بە گۆڵێكی بێ وەڵام لە سۆلاڤی بردەوە Internal\nپيتی " i "ـی ئايفۆن و ئايپاد لە چييەوە هاتووە؟ Internal\nبەوێنە، هەرزانترين مۆبايل لە جيهاندا Internal\nدوو تايبەتمەندی بۆ پڕۆفايلی ئەکاونتەکانی فەيسبوک زيادکرا Internal\nبەڤيديۆ، گالاکسييە نوێيەکە تووشی شۆکت دەکات Internal\nچۆنيەتی کردنەوەی وێنەو ڤيديۆ بە ئينتەرنێتە خۆڕاييەکەی کۆرەک Internal\nئه‌گه‌ر پاسۆردی ئایفۆنه‌كه‌ت بیربچێتەوە، چی دەکەیت Internal\nچارەسەری هەڵە کوشندەکەی ئايفۆن و ئايپادەکان دۆزرايەوە Internal\nKeywords Cloud نه‌وت\nUrl Domain : westga.net Length : 10 Favicon We have not found a favicon icon. You can create one over here for multiply devices and sizes: http://www.favicon-generator.org Printability We could not find a Print-Friendly CSS. Language You have not specified a language. Document\nMinifying http://westga.net/ could save 2.2KiB (14% reduction) after compression.\nLosslessly compressing http://westga.net/imgnews/3rmk1a489102015sss.jpg could save 3.9KiB (52% reduction).\nLosslessly compressing http://westga.net/imgnews/sczjipk46102015bb.jpg could save 3.9KiB (53% reduction).\nLosslessly compressing http://westga.net/imgnews/logowestga1092015-s.png could save 2.9KiB (48% reduction).\nLosslessly compressing https://scontent-iad3-1.xx.fbcdn.net/hphotos-xtf1/v/t1.0-0/p206x206/11995960_697349907062863_484506087733375106_n.png?oh=ef50294204dd159c9f0a3f283415141a&oe=575DA9FE could save 2.3KiB (12% reduction).\nLosslessly compressing http://westga.net/LOGOn.png could save 2KiB (26% reduction).\nLosslessly compressing http://westga.net/imgnews/1-8159111322016sss.jpg could save 1.1KiB (17% reduction).\nLosslessly compressing http://westga.net/dotf.png could save 916B (86% reduction).\nLosslessly compressing http://westga.net/imgnews/dwuq9o9d1622016ssbs.jpg could save 848B (13% reduction).\nLosslessly compressing http://westga.net/imgnews/iphone19216ss.jpg could save 846B (12% reduction).\nLosslessly compressing http://westga.net/imgnews/alihamasalih229.jpg could save 845B (18% reduction).\nLosslessly compressing http://westga.net/imgnews/pm3tiy4p192016ss.jpg could save 842B (12% reduction).\nLosslessly compressing http://westga.net/imgnews/2z4gkz9o1322016-(5)ssss.jpg could save 841B (5% reduction).\nLosslessly compressing http://westga.net/dotnew.jpg could save 839B (52% reduction).\nLosslessly compressing http://westga.net/imgnews/fogjrogj1822016ss.jpg could save 839B (10% reduction).\nLosslessly compressing http://westga.net/sport/imgnews/molar20216sss.jpg could save 838B (10% reduction).\nLosslessly compressing http://westga.net/style/imgnews/3nhluvzl2022016ssbbbss.jpg could save 834B (13% reduction).\nLosslessly compressing http://westga.net/imgnews/56c19bdcc4618845088b4597ss.jpg could save 820B (9% reduction).\nLosslessly compressing http://westga.net/imgnews/56bd9ea5c4618859168b4616.jpg could save 814B (9% reduction).\nLosslessly compressing http://westga.net/RSST2.PNG could save 792B (47% reduction).\nThe element  falls outside the viewport.\nThe element  falls outside the viewport.\nThe element  falls outside the viewport.\nThe element  falls outside the viewport.\nThe element  falls outside the viewport.\nThe element سەرەکی falls outside the viewport.\nThe element کوردستان falls outside the viewport.\nThe element ئەرشیف falls outside the viewport.\nThe element
 falls outside the viewport.\nThe element  falls outside the viewport.\nThe element
روسیا: بۆردوو…قبوڵ ناكه‌ین
 falls outside the viewport.\nThe element به‌ڤیدۆ: هه‌پ… بڵاوكرده‌وه falls outside the viewport.\nThe element  falls outside the viewport.\nThe element
وێستگه-
 falls outside the viewport.\nThe element  falls outside the viewport.\nThe element نرخی دراوه‌ك…داخستنی بازاڕ falls outside the viewport.\nThe element بۆچوونی عه‌با…له‌گه‌ڵ هه‌رێم falls outside the viewport.\nThe element ئه‌ردۆغان هه‌ڕه‌شه ده‌كات falls outside the viewport.\nThe element سلێمانی.. بان…ێل دەستگیرکران falls outside the viewport.\nThe element فراكسیۆنی گۆڕ…ی بكێشێته‌وه falls outside the viewport.\nThe element گه‌رمیان.. ما…وه بڕیاریاندا falls outside the viewport.\nThe element عه‌بادی: بۆ ه…ه دابین بكات؟ falls outside the viewport.\nThe element عه‌بادی ئه‌و…ی موسڵ ده‌كه‌ن falls outside the viewport.\nThe element کوردستانی falls outside the viewport.\nThe element  falls outside the viewport.\nThe element
 falls outside the viewport.\nThe element فرۆكه جه‌نگی…انێك" دروستكرد falls outside the viewport.\nThe element عیراقی falls outside the viewport.\nThe element  falls outside the viewport.\nThe element داعش دوچاری ق…دارایی ده‌بێت falls outside the viewport.\nThe element جیهانی falls outside the viewport.\nThe element بانكێكی ئه‌م…ت به 47 دۆلار falls outside the viewport.\nThe element ئابوری falls outside the viewport.\nThe element  falls outside the viewport.\nThe element سلێمانی.. ده…سه‌رچوودا گیرا falls outside the viewport.\nThe element گـــەلەری falls outside the viewport.\nThe element
 falls outside the viewport.\nThe element  falls outside the viewport.\nThe element  falls outside the viewport.\nThe element
ئاهەنگ گێران ل…رۆژی ڤالانتاین
 falls outside the viewport.\nThe element وەرزش falls outside the viewport.\nThe element  falls outside the viewport.\nThe element مۆلەر هۆکاری…ونشن ئاشکراکرد falls outside the viewport.\nThe element زانست و تەکنەلۆجیا falls outside the viewport.\nThe element  falls outside the viewport.\nThe element پيتی " i "ـی…چييەوە هاتووە؟ falls outside the viewport.\nThe element سەرەکی falls outside the viewport.\nThe element چاوپێکەوتن falls outside the viewport.\nThe element
Copyright 2015…ghts Reserved.
 falls outside the viewport.\nکوردی renders only 6 pixels tall (16 CSS pixels) final.\nوێستگە ستایل and 3 others render only 6 pixels tall (16 CSS pixels) final.\nچاوپێکەوتن and 13 others render only 6 pixels tall (16 CSS pixels) final.\nروسیا: بۆردوو…قبوڵ ناكه‌ین and 10 others render only 4 pixels tall (12 CSS pixels) final.\nبه‌ڤیدۆ: هه‌پ… بڵاوكرده‌وه renders only 7 pixels tall (20 CSS pixels) final.\nوێستگه- renders only 5 pixels tall (15 CSS pixels).\nعه‌بادی ئه‌و…ی موسڵ ده‌كه‌ن and 7 others render only 4 pixels tall (12 CSS pixels) final.\nزانست و تەکنەلۆجیا and 5 others render only 4 pixels tall (12 CSS pixels).\nزانیاری ورد…له‌مانی عێراق and 41 others render only 4 pixels tall (11 CSS pixels) final.\nتەندروستی and 2 others render only 4 pixels tall (13 CSS pixels) final.\nئاسانترین ڕێگ…ین شوێنی جەستە and 8 others render only 4 pixels tall (11 CSS pixels) final.\n and 2 others render only 6 pixels tall (16 CSS pixels) final.\nرەنگاو رەنگ and 2 others render only 4 pixels tall (13 CSS pixels) final.\nلەتیف فاتیح فەرەج and 3 others render only 4 pixels tall (11 CSS pixels) final.\nبەڤیدیۆ...مام…خۆێندکارەکانی and 7 others render only 4 pixels tall (12 CSS pixels) final.\nWestga renders only 6 pixels tall (18 CSS pixels) final.\n218,491 likes renders only 4 pixels tall (12 CSS pixels) final.\nگـــەلەری and 1 others render only 5 pixels tall (15 CSS pixels).\nئاهەنگ گێران ل…رۆژی ڤالانتاین and 3 others render only 4 pixels tall (12 CSS pixels).\nزانست و تەکنەلۆجیا and 16 others render only 4 pixels tall (13 CSS pixels).\nThe tap target کوردی is close to 2 other tap targets final.\nThe tap target وێستگە ستایل and 3 others are close to other tap targets final.\nThe tap target  and 3 others are close to other tap targets final.\nThe tap target سەرەکی is close to 3 other tap targets.\nThe tap target کوردستان and 10 others are close to other tap targets final.\nThe tap target نرخی دراوه‌ك…داخستنی بازاڕ and 7 others are close to other tap targets final.\nThe tap target جه‌میل بایك:…اعشیان كردووه and 50 others are close to other tap targets final.\nThe tap target  and 5 others are close to other tap targets final.\nThe tap target له‌یلا فه‌رلا…ده‌ركه‌وته‌وه and 9 others are close to other tap targets final.\nThe tap target  is close to 1 other tap targets final.\nThe tap target Westga is close to 1 other tap targets final.\nThe tap target  and 7 others are close to other tap targets final.\nThe tap target وێنه‌یه‌كی گه…ڵه‌كانی ببینه and 6 others are close to other tap targets.\nThe tap target به ڤیدیۆ.. ب…منداڵه ده‌كات and 1 others are close to other tap targets.\nThe tap target سەرەکی and 12 others are close to other tap targets.


ریال مەدرید لە دۆخێکی خراپدا میوانداریی لیڤانتی دەکات\nبەبێ پۆلێک ئەستێرەی یارییەکە ئەنجام دەدات\nئەمڕۆ ریال مەدرید کاتژمێر 02:00ی دوای نیوەڕۆ بەبێ پۆلێک ئەستێرەی یانەکەی لە گەری سێیەمی لالیگا میونداریی لیڤانتی دەکات.\nزینەدین زیدان بۆ یارییەکەی ئەمڕۆ جگە لەوەی بەهۆی سزدرانەوە ناتوانێت سوود لە تواناکانی کریستیانۆ رۆناڵدۆ وەربگرێت و رافایل ڤارانیش بەهۆی پێکانەوە ئامادەی یارییەکە نابێت، پشووی بە هەریەکە لە لۆکا مۆدریچ و کەیلۆر ناڤاسیش داوە و چاوەڕێ\nدەکرێت کیکۆ کاسیا دوای 160 رۆژ جارێکی دیکە لە سانتیاگۆ بێرنابیۆ یاریی بکاتەوە و شوێنی ناڤاس پڕ بکاتەوە.\nریال مەدرید وەرزی رابردوو 19 یاری بەبێ مۆدریچ ئەنجام دا، بەڵام هیچ یارییەکی بێ ناوەڕاستکارە کڕواتییەکە نەدۆڕاند و 13 بردنەوە و 6 بەرامبەربوونی بەدەستهێنا.\nبەگوێرەی سەرچاوەکانی میدیا ئیسپانییەکان، تیۆ هێرناندێز دوای پەیوەندیکردنی بە ریزەکانی ریال مەدرید ئەمڕۆ یەکەم یاری بە شێوەی سەرەکی لەگەڵ ریال مەدرید ئەنجام دەدات و زیزۆ بۆیەکەمجار لەم وەرزەدا پشوو بە مارسیلۆ دەدات.\nریال مەدرید بەهۆی ئەوەی لە ماوەی 23 رۆژی داهاتوودا 7 یاری ئەنجام دەدات، زیدان بڕیاری داوە سیستەمی بەنۆرە لە نێوان یاریزانەکانی پەیڕەو بکات ، کە رۆژی چوارشەممە لە یەکەم یاریی وەرزی نوێی چامپیۆنزلیگ میوانداریی ئەپۆیل نیقۆسیای قوبرسی دەکات.\nپێکهاتەی پێشبینیکراو بۆ یارییەکەی ئەمڕۆی ریال مەدرید بەگوێرەی رۆژنامەی مارکای ئیسپانی


15:23 - 7 خەرمانان 2716\nکوردستان میدیا: رۆژی هەینی ٥ی خەرمانانی ١٣٩٥ی هەتاوی لە روبات کەریمی تاران، رێورەسمی یادی لەدایکبوونی ستار بەهەشتی لە لایەن هێزە ئیتلاعاتیەکانی رژیمەوە تێک درا.\nبە پێی زانیاریەکان، رۆژی هەینی ٥ی خەرمانانی ١٣٩٥ی هەتاوی لە روبات کەریمی تاران، رێورەسمێک بۆ یادی لە دایکبوونی ستار بەهەشتی بەڕێوە چوو کە تێیدا نزیک بە پەنجا کەس لە چالاکنی سیاسی و مەدەنی و نووسەرانی بەناوبانگ و بەرپرسانی کانوونی پارێزەران و ... تێیدا بەشدار بوون.\nلەو رێورەسمەدا کە بۆ رێزگرتن لە یادی لەدایکبوونی سەتار بەهەشتی گیرابوو، وێڕای یادکردنەوە لە یادی ئەو وێبلاگنووسە کە بە دەستی هێزەکانی رژیم لە ژێر ئەشکەنجە داکوژرا، چەند کەس وەکوو دوکتۆر سەیف زادە ئەندامی کانوونی پارێزەران و دامەزرێنەری سازمانی مافی مرپڤی ئێران و هەروەها موحەمەد نەجەفی ئەندامی کانوونی پارێزەران و نووسەریش، سەبارەت بە وەزعی سیاسیی ئێران و رێکارەکانی خەبات بۆ گەیشتن بە ئازادی قسەیان کرد.\nلەو رێورەسمەدا کەسایەتیی سیاسی و مەدەنی و نووسەرانی وەکوو ناسر ئەشجاری، دوکتۆر مەلەکی، دوکتۆر سەیف زادە، مەنسوور فەرەجی، دوکتۆر موقیمی، حیکمەت و مۆحەمەد نەجەفی و... بەشدار بوون.\nبەپیی هەواڵنێریی کوردستان میدیا، لەو رێورەسمەدا بەشداران لەسەر پێویستیەکانی خەباتی ئەمڕۆی هەموو ئێران بە دژی رژیم و بۆ دابین کردنی ئازادی قسەیان کردوە و هاوڕا بوون لەسەر یەکگرتووی هەموو نەتەوەکان و هێزەکان لە ئێراندا.\nهەواڵنێری کوردستان میدیا رایگەیاند کە هێزەکانی ئیتلاعات رێورەسمەکەیان تێک داوە چەند کەسێکیان دەسبەسەر کردوە کە یەکێکیان بەناوی موحەمەد موزەفەری بەرپرسی رێکخراوی لاوانی چیبهەی میللیی ئێرانە.\nهەواڵنێری کوردستان میدیا رایگەیاند کە لەو رێورەسمەدا چەند کەس لە کەسانی سەر بە نەتەوەکانی ئێرانیشی تێدا بووە.\nخەڵکی گوندەکانی ''پولدوختەر'' ئاوی خواردنەوەیان نییە\n18:22 - 6 جۆزەردان 2720\nکاربەدەستانی ڕێژیمی ئێران بایەخ بە گیانی هاووڵاتییانی کرماشان نادەن\n17:56 - 6 جۆزەردان 2720\nداگیرکردن و بڕینی لێڕەوار و دارستانەکانی کوردستان بەردەوامە\n17:00 - 6 جۆزەردان 2720


واژۆ كردنی تۆماری ناڕەزایی كرێكاری نانەواییەكانی شاری سنە و دەوروبەر – زاگرۆس پۆست\nماڵەوە / کوردستان / واژۆ كردنی تۆماری ناڕەزایی كرێكاری نانەواییەكانی شاری سنە و دەوروبەر\nواژۆ كردنی تۆماری ناڕەزایی كرێكاری نانەواییەكانی شاری سنە و دەوروبەر\nسێ شه‌ممه 14 تشرینی یه‌كه‌م 2014\tکوردستان, هەواڵ 53 جار خوێنراوه‌ته‌وه\nبە پێی ئەو هەواڵانەی بە زاگرۆس پۆست گەیشتووە، كرێكاری نانەواییەكانی شاری سنە و دەوروبەر بە هۆی گرانیی لە رادەبەدەر و زەختی زۆر بۆ دابینكردنی بژیوی ژیانیان تۆمارێكیان واژۆ كردووە و بەو چەشنە ناڕەزایی خۆیان بە دۆخی ناڵەباری ئابووریی ژیانی خۆیان دەربڕیوە.\nئەو كرێكارانە پاش كۆكردنەوەی تۆمارەكەیان راگەیەندراوێكیان بڵاو كردووەتەوە كە تێیدا باس لەوە كراوە كە، هەڵاوسان و گرانیی لە رادەبەدەر و كەمەرشكێنی پێداویستیە سەرەكیەكانی ژیانی خۆیان و بنەماڵەیان، چوونەسەرەوەی هەزینەی پەروەردە و دەرمانی خۆیان و منداڵەكانیان، هەڵكشانی بێ سنووری كرێ خانوو و بە گشتی دۆخی تاقەت پڕوكێنی ژیان زەختێكی یەكجار زۆری دەروونی خستووەتە سەر كرێكاران و بنەماڵەكانیان.\nلە كۆتایی راگەیەندراوی كرێكارانی خەبازیی شاری سنە و دەوروبەر داوا كراوە كە، لە خێراترین كاتدا كۆتایی بە میكانیزە بوونەوەی نانەواییەكان لە ئاستی شارەكەدا بهێنرێت تا پێش بە بێكاریی و بێ دەرەتانی هەزاران كەسی هەژار و رەش و رووت بگیردرێت.


كوردیو - نۆكيا تايبه‌تمه‌ندييه‌كى نوێى راگه‌ياند\nنۆكيا تايبه‌تمه‌ندييه‌كى نوێى راگه‌ياند\nهەینی, 08 ئەیلول 2017 11:36\nكۆمپانياى "HMD"جيهانيى بۆ ئامێره زيره‌ك و مۆبايله‌كانى نركيا ئاشكراى كرد، له‌و وه‌زرێكى نێى به‌رهه‌مه‌كانيدا سه‌ره‌ڕاى ره‌چاوكردنى بارى دارايى به‌كارهێنه‌ره‌كانى، به ده‌ستپێشخه‌رى "UniteFor"گرنگى به چيرۆكه مرۆييه‌كانيش ده‌دات و تيشك ده‌خاته سه‌رى.\nباتريك حه‌رب به‌ڕێوه‌رى گشتى "HMD" جيهانى له رۆژهه‌ڵاتى ناوه‌ڕاست و ئێران ئاشكراى كرد، ساڵانێكى زۆر مۆبايلى نۆكيا به‌كارهێنه‌رێكى زۆرى هه‌بوو، به‌ڵام ئێستا په‌يوه‌ندى كردن ته‌نها به‌س نييه، كۆميۆنيكه‌يشن له ئێستادا مليۆنه‌ها رێگه‌ى هه‌يه، بۆيه له‌گه‌ڵ كۆمپيانياى HMD Global يه‌كمانگرت بۆ به‌رهه‌م هێنانى مۆبايلى نۆكيياى تابلێتى زيره‌ك.\nده‌شڵێت، له‌به‌رهه‌مه نوێكه‌دا تيشك ده‌خه‌ينه سه‌ر هه‌ندێك نمونه‌و چيرۆك له هه‌موو وڵاتانى دنيادا، كه ده‌بنه سه‌رچاوه‌و ئيلهام به‌خشى يه‌كگرتن و گوزارشت له يه‌كێتى ده‌كه‌ن، هاوكات پاڵنه‌ريشن بۆ هاوپشتى ئه‌م پرسه‌و، بڵاوكردنه‌وه‌يان له هه‌موو دنيادا له رێگه‌ى مۆبايلى زيره‌ك و تۆڕه كۆمه‌ڵاتييه‌كانه‌وه.\nحه‌رب روونيشى كرده‌وه، ئه‌وه‌ى له به‌رچاومانه چيرۆكى مرۆيى جوانن كه گوزارشت له پرسێكى دياريكراو، يان كێشه‌كى دياريكراو، كه له پێناويدا كۆمه‌ڵگه يه‌كيگرتووه، بۆنموونه يرۆكى خۆبه‌شه‌كان له ئه‌فغانستان له پێناو پاككردنه‌وه‌ى زه‌وى لادێكانى ئه‌و وڵاته له مين، بێگومان ئه‌م چيرۆكه ده‌بێته سه‌رچاوه‌و ئيلهام به‌خشى يه‌كگرتن له پێناو رووبه‌ڕووبوونه‌وه‌ى كێشه‌كانى كۆمه‌ڵگه‌و كاركردن بۆ چاره‌سه‌ركردنى.\nنۆكيا كۆمپانيايه‌كى ته‌كنه‌لۆژى و په‌يوه‌ندى كردن و زانيارى فينله‌ندى فره ڕه‌گه‌ز، باره‌گاى سه‌ره‌كى له ئيسبوى فينله‌ندييه، به‌رهه‌مى سه‌ره‌كى مۆبايله، 97,798 كارمه‌ندى هه‌يه، به‌سه‌ر 120 وڵاتدا دابه‌ش بوون، به‌رهه‌مه‌كانى له 150 وڵات ده‌فرۆشرێن، داهاتى ساڵانه‌ى نزيكه‌ى 30 مليار بۆرۆيه، دووه‌م گه‌وره‌ترين كارگه‌ى دروستكردنى مۆبايله له رووى ژماره‌وه.\n27486 جار بینراوە


” ترەمپ هۆكاری بارگرژییەكانە” – تۆڕی میدیایی خەڵک\n” ترەمپ هۆكاری بارگرژییەكانە”\n2019/07/20 - 11:27 PM\nسەرۆكی پارتی كرێكارانی بەریتانیا، دۆناڵد ترەمپ سەرۆكی ئەمریكا بە هۆكاری دەستبەسەرداگرتنی كەشتییە نەوتهەڵگرەكەی بەریتانیا دادەنێت لەلایەن ئێرانەوە.\nجێریمی كۆربین سەرۆكی پارتی كرێكارانی بەریتانیا لە لێدوانێكیدا بۆ ڕۆژنامەی دەیڵی مەیڵی وڵاتەكەی ڕایگەیاند: كشانەوەی ئەمریكا لە ڕێككەوتننامەی ئەتۆمی لەگەڵ ئێران بە فەرمانی دۆناڵد ترەمپ لە ساڵی ڕابردوو بووە هۆكاری زیادبوونی گرژی و ئاڵۆزییەكان لە نێوان ئێران و وڵاتانی ڕۆژئاوا.\nسەرۆكی پارتی كرێكارانی بەریتانیا ئاماژەی بەوەشدا، دەستبەسەرداگرتنی كەشتییەكەیان جێگای قبووڵكردن نییە و پێویستە لە زووترین كاتدا ڕادەستبكرێتەوە پێش ئەوەی گرژی و ئاڵۆزییەكان لە كەنداو پەرەبسێنێت بۆ شتێكی نەخوازراو.\nجێی ئاماژەیە، دوێنێ 19/7/2019 سوپای پاسدارانی ئێران دەستبەسەرداگرتنی كەشتییەكی نەوتهەڵگری بەریتانیای لە گەرووی هورمز ڕاگەیاند و تا ئێستاش وادەی ڕادەستكردنەوەی ئاشكرا نەكردووە.\nئەمریكائێرانبەریتانیاترەمپڕێككەوتننامەی ئەتۆمیسوپای پاسدارانكەشتیگەرووی هورمز\nئۆپەراسیۆنی هێزە عیراقییەكان بەردەوامە\n“هێزە عیراقییەكان بەبێ پێشمەرگە ناتوانن ڕووبەرووی داعش ببنەوە”\nمەسعود بارزانی: داوا لە هەموو لایەك دەكەم كێشەكانی خۆیان نەهێننە ناو كوردستان\nئێران؛ 174 تووشبووی دیكەی كۆرۆنا گیانیان لە دەست دا\n2020/08/07 - 2:56 PM\nژمارەی كوژراوانی تەقینەوەكەی بەیروتی پایتەختی لوبنان بەزربووەوە و باری تەندروستی 120 برینداریش ناجێگیرە.\nحەمەد حەسەن وەزیری تەندروستی لوبنان ڕایگەیاند بەپێی دوایین ئامار ژمارەی قوربانییانی تەقینەوەكەی بەندەری بەیروت بەرزبووەتەوە بۆ 154 كوژراو و پێنج هەزار بریندار.\nڕوونیشیكردەوە كە برینی زۆربەی برینداربووانی تەقینەوەكە، سەختە و رەوشی 120شیان ناجێگیرە.\nڕۆژی سێشەممەی ڕابردوو تەقینەوەیەكی بەهێز لە بەندەری بەیروت ڕووی دا كە جگە لە زیانێكی زۆری گیانی، زیانێكی زۆری ماددیشی لێكەوتەوە كە بە نزیكەی 15 ملیار دۆلار مەزەندە دەكرێت.\n2020/08/07 - 10:00 AM\nژمارەی تووشبووانی كۆرۆنا لە جیهاندا زۆر بە خێرایی بەرزدەبێتەوە و لە ماوەی كەمتر لە دوو ڕۆژیشدا زیاتر لە 260 هەزار كەسی دیكە تووشی پەتاكە بوون.\nبە پێی نوێترین ئامار، تاوەكو بەیانی ئەمڕۆ هەینی ژمارەی تووشبووانی كۆرۆنا لە جیهاندا گەیشتووەتەوە 19 ملیۆن و 266 هەزار و 340 كەس.\nئەویش دوای ئەوەی شەوی چوار شەممە تووشبووانی پەتاكە لە جیهاندا گەیشتە 19 ملیۆن.\nئامارەكان دەریدەخەن كە 717 هەزار و 792 كەسیش بە هۆی كۆرۆناوە گیانیان لە دەست داوە و تا ئێستا 12 ملیۆن و 367 هەزاریش چاكبوونەتەوە.


کە شەکرەم هەبوو برنج بخۆم؟\nهەواڵی / 10/2/2019 884 جار بینراوە\nئەم پرسیارە زۆر لە من و پزیشکەکانی هاوپیشەم دەکرێت، بۆیە ئەم بابەتەم وەکوو خۆی بۆ وەرگێراون لە سەرچاوەی باوەڕپێکراوەوە، بەو هیوایەی ئەوەی شەکرەی هەیە و ئەوەی کەسێکی ناسراوی شەکرەی هەیە بیخوێنێتەوە و زانیارییەکان بگەیەنێت...\nخۆراک بنەمایەکی گرنگی تەندروستییە، نەخاسمە بۆ تووشبووان بە شەکرە. بەشێکی بەرچاو لە تووشبووانی شەکرە دەپرسن کە ئاخۆ برنج (یان هاوتا پڕ کاربۆهێدراتەکانی) دەکرێ بەشێک بێت لە خۆراکى سەر سفرەکانیان؟\nبرنج جۆرێکە لە کاربۆهێدرات، ئەم بابەتەش تایبەتە بە کاربۆهێدراتەکان لە ژەمی تووشبووانی شەکرەدا، بۆیە بە خوێندنەوەی بابەتەکە، خۆت وەڵامی ئەو پرسیارە دەدەیتەوە.\nشەکرە نەخۆشییەکە کە تێیدا جەستە ناتوانێ وەک پێویست هۆرمۆنی ئەنسۆلین دروست بکات، یان دروستی دەکات، بەڵام ناتوانێ وەک پێویست سوودی لێ وەربگرێت و لە هەندێک حاڵەتیشدا هەمان کەس هەردوو گرفتەکەی هەیە.\nئەنسۆلین وادەکات شەکر لە خوێنەوە جووڵەی پێبکرێت بۆ نێو خانەکانی لەش و لەوێدا وەک سەرچاوەیەکی وزە سوودی لێ وەربگیرێت.\nئەو کەسانەی شەکرەیان هەیە، بڕی ئەو شەکرەی لە خوێنیاندا کۆبووەتەوە زۆرترە لە ئاسایی. ئەو بەرزبوونەوەیەی شەکری خوێن ئەگەر چارە نەکرێ زیان لە ئەندامەکانی جەستە دەدات.\nهەنگاوەکانی رێگەگرتن لەو کەڵەکەبوونەوەی شەکری خوێن لە تووشبووانی شەکرەدا ئەمانەن:\n- خۆراکێکی گونجاو\n- وەرزش بکرێتە نەریت\n- کە پێویستی کرد، دەرمان بخوات\nخۆراکی تەندروست بەشێکی گرنگی پرۆسەی رێکخستنی شەکری خوێنە. کەسێکی تەندروست دەبێ بە برسێتی ئاستی شەکرەی لە 126 ملگم/ دێسلیتر کەمتر بێ و لە تێریدا لە 180 کەمتر بێ.\nتووشبووانی شەکرەی جۆری یەک زیاتر منداڵان و گەنجانن و بەهیچ جۆرێک ئەنسۆلین لە پەنکریاسەوە دەرنادەن، چونکە خانەکانی دەردانی ئەنسۆلین لە پەنکریاسیاندا بەتەواوی لەنێوچوون بەهۆی هێرشی کۆئەندامی بەرگری بۆ سەر ئەو خانانە.\nبەڵام شەکرەی جۆری دوو، زۆرتر پەیوەندی بە قەڵەوی و فاکتەری بۆماوەیی هەیە و تێیدا تووشبووان ئەنسۆلینیان هەیە، بەڵام یان بڕەکەی کەمە یان خانەکانی جەستەیان وەک پێویست وەڵامی کاری ئەنسۆلینی جەستەیان ناداتەوە. نزیکەى 95%ى تووشبووانی شەکرە، شەکرەی جۆری دوویان هەیە.\nئەوانەی شەکرەی جۆری یەکیان هەیە، هەر دەبێ ماددەی ئەنسۆلین وەربگرن کە ئێستا بە زۆری بەشێوەی دەرزی هەیە.\nتووشبووانی شەکرەی جۆری دوو بە وەرزش و رێجیم یارمەتی رێکخستنی شەکری خوێنیان دەدەن، دەرمانەکانیشیان بەزۆری بەشێوەی حەب هەن و چەندین جۆریان هەیە.\nکاربۆهێدراتەکان چۆن کار لە شەکرە دەکەن؟\nکاربۆهێدراتەکان سەرچاوەیەکی گرنگى وزەی لەشن. بەزۆری لە شێوەی نیشاستە و شەکری سروشتی و دەستکرددا هەن. سەرچاوە دەوڵەمەندە سروشتییەکانی کاربۆهێدراتەکان بریتین لە: دانەوێڵەکان، میوە و سەوزەکان، پاقلەمەنییەکان، شیرەمەنییەکان و شیرینییە جیاوازەکان.\nکاتێک کاربۆهێدراتەکان دەچنە جەستە، لەلایەن کۆئەندامی هەرسەوە دەگۆڕدرێن بۆ شەکر. کاتێک ئەو شەکرە هەڵدەمژرێت بۆ نێو خوێن، جەستە بەشێوەیەکی ئۆتۆماتیکی هۆرمۆنی ئەنسۆلین دەردەدات. ئەنسۆلین پاڵ بە شەکری نێو خوێنەوە دەنێت بۆ نێو خانەکانی لەش، واتە ئەنسۆلین وادەکات ئاستی شەکری خوێن دابەزێ و کەڵەکە نەبێ، ئەمە لە کەسانی ئاساییدا.\nبەڵام ئەوانەی شەکرەیان هەیە، یان ئەنسۆلین دروست ناکەن یان کەمی لێ دروست دەکەن، یاخود دروستی دەکەن بەڵام ناتوانێ وەک پێویست شەکرەکان لە خوێنەوە بکاتە نێو خانەکانەوە، لەواندا شەکر لە خوێندا کەڵەکە دەبێ.\nئەوانەی ئەنسۆلین دەرنادەن (شەکرەی جۆری یەک)، ناچارن هۆرمۆنەکە بەشێوەی دەستکرد و لە رێگەی دەرزییەوە بگەیێننە جەستەیان (لە وڵاتانی پێشکەوتوو ئەنسۆلین بەشێوەی جیاواز هەیە نەک هەر دەرزی).\nبەڵام ئەوانەی ئەنسۆلینیان هەیە و کەمە، یان ئاساییە و وەک پێوست کاری خۆی ناکات (شەکرەی جۆری دوو) ئەوە دەرمانی ئەوتۆیان پێدەدرێ کە بڕی ئەنسۆلین زیاد دەکات، یان دەرمانی ئەوتۆ کە وادەکات ئەنسۆلینی نێو جەستە کاراتر کاری خۆی بکات.\nچۆن کاربۆهێدراتەکان هەژمار بکەین؟\nکۆمەڵەی شەکرەی ئەمریکایی دەڵێ کەسی تووشبووی شەکرە بۆی هەیە هەر ژەمێک 45-60 گرام کاربۆهێدرات بخوات.\nکاربۆهێدرات سێ جۆری سەرەکی هەن: نیشاستە، شەکر و ریشاڵی خۆراکی.\nنیشاستە کاربۆهێدراتێکی ئاڵۆزە و لە چەند خۆراکێکدا هەیە وەکوو: لۆبیا، پەتاتە، گەنمەشامی، پاقلە، فاسۆلیا و دانەوێڵەکان. هەرچی ریشاڵە، ئەوە لە رووەکەکاندا هەیە و هەرس ناکرێ. بە زۆری لە سەوزە، میوە، دانەوێڵە، پاقلەمەنی و چەرەسەکاندا هەیە.\nریشاڵە خۆراکییەکان شەکری خوێن بەرزناکەنەوە و وا دەکەن خۆراک بە لەسەرخۆیی هەرس ببێ و ناهێڵن ئاستی شەکری خوێن بە خێرایی هەڵبکشێ. وا باشە رۆژانە 20-35 گرام ریشاڵی خۆراکی بخورێ.\nبەڵام شەکر ئەو جۆرەی کاربۆهێدراتە کە خێراتر هەڵدەمژرێ و دەگاتە خوێن و خێراتریش شەکری خوێن بەرز دەکاتەوە. شەکرە سروشتییەکان لە میوە و شیرەمەنییەکاندا هەن و شەکری دەستکردیش ئەوە روونە کە چۆنە و دەکرێتە چی!\nکاربۆهێدرات لە سەوزەکانیشدا هەیە وەکوو کاهوو، بیبەر، خەیار، قارچک و چەندینی دیکە. ئەمانە بەهۆی زۆریی پێکهاتەی ئاویانەوە، کاربۆهێدراتیان کەمە، بۆ نموونە نیو کوپ خەیار تەنیا 2 گرام کاربۆهێدراتی تێدایە. واتە جۆر و بڕی کاربۆهێدرات کار لە ئاستی شەکری خوێنی تووشبووانی شەکرە دەکەن.\nئەو خۆراکانەی هێواش هەرس دەبن، وەک ئەوانەی پڕ ریشاڵی خۆراکین یان ژەمە هەمەجۆر و فرەڕەنگەکان، گرنگن بۆ رێگری لە هەڵکشانی خێرای ئاستی شەکری خوێن.\nبا بێینەوە سەر پرسیاری یەکەم: تووشبووی شەکرە برنج بخوات؟\nخۆراکە پڕ کاربۆهێدراتەکانی وەک دانەوێڵەکان، پاستا، برنج و سەوزە پڕنیشاستەکان، بۆ تووشبووانی شەکرە قەدەغە نین، بەڵام نابێ زۆریان لێ بخورێ. برنج لەو جۆرانەیە کە کاربۆهێدراتی زۆرە، بەڵام ئاساییە بەبڕی گونجاو بخرێتە نێو ژەمەکانەوە. 100 گرام برنجی کوڵاو 24 گرام کاربۆهێدراتی تێدایە. ئەوەش دەکاتە نزیکەی نیوەی کۆی ئەو کاربۆهێدراتەی تووشبوویەکی شەکرە بۆی هەیە لە ژەمێکدا بیخوات.\nخۆ ئەگەر لەگەڵ برنجەکەدا ریشاڵە خۆراکییەکان، پرۆتین و چەورییە سوودبەخشەکان هەبن، ئەوە کاریگەری نەرێنیی برنجەکە هێواش دەکەنەوە.\nتێبینی:: ئەم بابەتە بۆ هۆشیارکردنەوەی هاووڵاتییانە و لە راستیدا بۆ پزیشکان شەکرە بابەتێکی ورد و ئاڵۆزترە، هەرچی دەستنیشان و چارەسەری نەخۆشییەکەشە ئەوە لە پسپۆڕیی پزیشکانی هەناودایە


لە سلێمانى رێکخراوەکان پڕۆسەی چاودێری و بەدواداچوون تاوتوێ دەکەن\nڕۆژى سێشەمە ٧/١/٢٠٢٠ ڕێكخراوی ستۆپ بە هەماهەنگی فەرمانگەی ڕێكخراوە ناحكومیەكانی هەرێمی كوردستان و بە پشتیوانی پرۆژەی تكامل IGPA ، یەكەمین كۆبونەوەی بە بەشداری بەشێك لە رێكخراوەكانی كۆمەڵی مەدەنی لە سلێمانی ڕێكخست، ئامانجی كۆبونەوەكە گفتوگۆكردن بوو سەبارەت بە پێداچونەوە و جێبەجێكردنی یاسای ڕێكخراوە ناحكومیەكان و بەهێزكردنی ڕۆڵی ڕێكخراوەكانی كۆمەڵی مەدەنی لە پڕۆسەی چاودێری و بەدواداچوون لە هەرێمی كوردستان.\nلە کۆبونەوەکەدا ژمارەیەکى زۆر لە رێکخراوەکانى سنورى پارێزگاکە بەشداریان کرد و ڕا و سەرنج و تێچینەکانیان دیدارەکەیان دەوڵەمەندکرد بە ئامانجى پێداچوونەوە و هەموارکردنى بڕگە و مادەکانى یاساى ژمارە یەکى ساڵى ٢٠١١ى پەرلەمانى کوردستان تایبەت بە رێکخراوە ناحکومییەکان.\nلە بەشێکى کۆبونەوەکەدا پێشنیار و تێبینیەکانى پەرلەمان لەلایەن پەرلەمانتار مەم قانع ئەندامى لیژنەى کۆمەڵى مەدەنى خرانەڕوو و دواتر بەشێکى پرسیارەکان لەلایەن نوێنەرى فەرمانگە کاروان سوار وەڵامدرانەوە.


سه‌ره‌ڕای ڕێوشـوێنی توندی ئاسایشی له به‌غدا ته‌قینه‌وه‌ی دوو ئۆتۆمبیل ئه‌و شـاره ده‌هه‌ژێنێت\nسه‌ره‌ڕای گرتنه‌به‌ری ڕێوشـوێنی توندی ئاسایشی به‌هۆی سه‌ردانه دوو ڕۆژیـیه‌كه‌ی سه‌رۆكی ئێرانی بۆ عێراق، دوو ئۆتۆمبیلی بۆمبڕێژكراو له به‌غدای پایته‌خت ته‌قیـنه‌وه و به‌وه‌ش ژماره‌یه‌كی تری خه‌ڵكی ئه‌و وڵاته بوونه قوربانی.\nپـۆلیس ده‌ڵێت كوشنده‌ترین ته‌قینه‌وه‌یان ئه‌وه بووه كه له گه‌ڕه‌كی باب ئه‌لموعه‌ظه‌می ناوه‌ندی به‌غدا ڕوویداوه كاتێـك ئۆتۆمبیلێـكی بۆمبڕێژكراو ته‌قیه‌وه‌ته‌وه و له ئاكامدا به لایه‌نی كه‌م 15 كه‌س كوژراون و زیاتر له 40 كه‌سی تریش برینداربوون.\nله ڕۆژهه‌ڵاتی به‌غداش، كاربه‌ده‌سـتانی ئاسایشی عێراق ده‌ڵێن خۆكوژێـك به ئۆتۆمبیلێـكی بۆمبڕێژكراوه‌وه خۆی داوه به خاڵێـكی پـشكنینی له‌شـكری عێراق و له ئه‌نجامدا 2 پـۆلیس كوژراون و 5 كه‌سی تریش برینداربوون. هه‌روه‌ها ماڵه‌كانی نزیـك له شوێنی ته‌قینه‌وه‌كه زیانی گه‌ره‌یان پـێـگه‌یشـتووه.\nله لایه‌كی تره‌وه، به‌رپـرسـانی پـۆلیس عێراق له شـاری به‌سـره‌ی باشوری وڵات ده‌ڵێن كۆمه‌ڵـێـك چه‌كدار بۆسه‌یه‌كیان بۆ كاروانی ماشـێـنه‌كانی به‌ڕێوه‌به‌ری پـۆلیسی پارێزگای به‌سـره كۆلۆنێـل قاسم عوبه‌یدی ناوه‌ته‌وه و 3 له پاسه‌وانه‌كانیان كوشـتووه.\nهه‌ر ڕۆژی دووشه‌ممه له‌شـكری وڵاته یه‌كگرتووه‌كانی ئه‌مریكا له عێراق ڕایگه‌یاند كه‌وا ڕۆژی یه‌كشه‌ممه له ئاكامی ته‌قینه‌وه‌ی ئۆتۆمبیلێـكی بۆمبڕێژكراو له شـاری سـامه‌ڕای باكوری به‌غدا 4 هاوڵاتی عێراقی كوژراون كه منداڵێـك له نێوانیاندا بووه و هه‌روه‌ها 6 كه‌سی دیكه‌ش له ته‌قینه‌وه‌كه‌دا برینداربوون. به‌رپـرسـیارێتی هێرشه‌كه‌ش خراوه‌ته ئه‌ستـۆی ئه‌لقاعیده له عێراق.\nسه‌باره‌ت به ته‌قینه‌وه‌كانی شـاری به‌غدا په‌یامنێری به‌شی كوردی ده‌نگی ئه‌مریكا سروه عه‌بدولواحد له‌و شـاره‌وه ڕاپـۆرتی ناردووه و ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه، ماوه‌كه‌ی 1:13 خوله‌كه.


دوای دووباره ژماردنه‌وه‌ی ده‌نگه‌كان..بایدن سه‌ركه‌وتنی له جۆرجیا به‌ده‌ستهێنایه‌وه\n:: PM:09:08:20/11/2020 \nئه‌مڕۆ هه‌ینی بژاردنه‌وه‌ی ده‌نگه‌كانی ویلایه‌تی جۆرجیا بۆ دووه‌مجار كۆتایی هات و دوا ده‌رئه‌نجامی هه‌ڵبژاردنیش له‌و ویلایه‌ته جارێكی تر سه‌ركه‌وتنی جۆ بایدنی پشتڕاست كرده‌وه و هیچ گومانێكی له‌سه‌ر ئه‌نجامه‌كه نه‌هێشته‌وه، ئه‌نجوومه‌نی ویلایه‌ته‌كه‌یش به زۆرینه‌ی ده‌نگ ئه‌نجامه‌كه‌ی په‌سه‌ند كرد و كۆتایی به ده‌نگۆكان له‌سه‌ر پرۆسه‌ی هه‌ڵبژاردن له‌و ویلایه‌ته هێنرا.\nسكرتێری ویلایه‌تی جۆرجیا براد رافنسبێرگه‌ر له‌وباره‌وه دووپاتی كرده‌وه، كه له ئه‌نجامی دووه‌م بژاردنه‌وه‌ی ده‌نگه‌كانی ویلایه‌تی جۆرجیا كه به ده‌ست ده‌نگه‌كان ژمێردراونه‌ته‌وه و لێكۆڵینه‌وه‌یش له‌سه‌ر ژماره‌كان كراوه، ده‌رئه‌نجامه‌كان دووباره سه‌ركه‌وتنی جۆ بایدنیان له هه‌ڵبژاردنی سێ تشرینی دووه‌م/نۆڤێمبه‌ر دووپات كرده‌وه.\nبه گوێره‌ی دوا ده‌رئه‌نجام، جۆ بایدن به 14 هه‌زار ده‌نگ له پێش دۆناڵد تره‌مپی سه‌رۆكی ئێسته و كاندیدی كۆمارییه‌كانه‌وه‌یه و به‌مشێوه‌یه‌یش 16 نوێنه‌ری تری كۆمه‌ڵگه‌ی هه‌ڵبژاردن بۆ بایدن زیاد بوو و ئێسته بایدن 306 نوێنه‌ری كۆمه‌ڵگه‌ی هه‌ڵبژاردنی بردووه‌ته‌وه، له به‌رانبه‌ردا دۆناڵد تره‌مپ ته‌نیا 236 نوێنه‌ری مسۆگه‌ر كردووه، له كاتێكدا بۆ بوون به سه‌رۆكی ئه‌مه‌ریكا پێویستی به 270 یان زیاتر نوێنه‌ری كۆمه‌ڵگه‌كانی هه‌ڵبژاردنه.\nسه‌رچاوه‌كان له‌و ویلایه‌ته‌كه به ڕۆیته‌رزیان ڕاگه‌یاندووه، كه دۆناڵد تره‌مپ شكستی خواردووه، له هاندانی ئه‌نجوومه‌نی یاسادانانی ویلایه‌ته‌كان كه ده‌رئه‌نجامی هه‌ڵبژاردنه‌كان ڕه‌ت بكه‌نه‌وه، له كاتێكدا زۆرینه‌ی ئه‌نجوومه‌نه‌كه له ده‌ستی كۆمارییه‌كاندایه، به تایبه‌ت له ویلایه‌تی جۆرجیا و میشیگان.


لە عێراق بەهۆی بووژانەوەی بەرهەمی ناوخۆیی هاوردەكردنی كاڵاو شمەكی بیانی بەڕێژەی ٤٠% دابەزیوە\nلیژنەی ئابووری و وەبەرهێنان لە ئەنجوومەنی نوێنەرانی عێراق رایگەیاند، كە لەماوەی چەند مانگی رابردوودا هاوردەكردنی كاڵاو شمەكی بیانی بەڕێژەی ٤٠% دابەزیوە، كە لەماوەی رابردوودا عێراق ٩٩% ی كاڵا و شمەكەكانی لەدەرەوە هاوردە دەكرد.\nسەعد خەزعەلی ئەندامی لیژنەكە لەلێدوانێكدا راشیگەیاند، پێشتر عێراق بەڕێژەی ٩٩% كاڵا و پێداویستییەكانی لەدەرەوە هاوردە دەكرد بەتایبەت لەوڵاتانی دراوسێوە، بەڵام لەماوەی چەند مانگی رابردوودا بەشێوەیەكی پلە بەپلە ڕێژەی هاوردەكردن دابەزیوە.\nئەو ئاماژەی بۆ ئەوە كردووە، كە لەماوەی چەند مانگی رابردوودا ڕێژەی هاوردەكردن بەڕێژەی ٤٠% دابەزیوە، بەتایبەت پارێزگاكانی ناوەڕاست و باشووری عێراق بەتەواوەتی پشت بە بەرهەمی ناوخۆیی دەبەستن بەتایبەت لە بابەتی بەرهەمە كشتوكاڵییەكان.\nخەزعەلی ئەوەشی راگەیاندووە، كە پێشتر چەند لایەنێكی سیاسی ئاستەنگیان بۆ گەشەكردنی بەرهەمی ناوخۆیی دروست كردووە، ئەویش بەهۆی ئەو دەستە و دامەزراوە ئابووریانەی حیزبەكانیان خاوەنیان بوون و لەهاوردەكردنی كاڵای بیانی سوودمەند بوون.\nگه‌شتكردنی هاوڵاتیانی عێراق و كوردستان بۆ توركیا ئاسایی كرایه‌وه\nعێراق هەڕەشەی بەكارهێنانی چەكی ئابوری لە دژی توركیا دەكات


ئەو حەوت خووە خراپەی دەبنە هۆی تێكدانی مێشكی مرۆڤ\nهەندێك خوو شێوازی ژیان هەڕەشەیەكی گەورەن بۆ تەندروستی مێشك و دەشێت خانەكانی مێشك لەناوبەرن، كە ئەمەش دەبێتە هۆی چەندین لادانی دەروونی وەك خەمۆكی و ڕاڕایی و چەندان نەخۆشی تری وەك ئەلزەهایمەر، جەڵتەی مێشك، گەشكە و تەنانەت شێرپەنجەش.\nهەرچەندە هۆكاری بۆ ماوەیی كاریگەری زۆری هەیە لەسەر كاركردنی مێشك، بەڵام سیستەمی خۆراك و شێوازی ژیان ڕۆڵی سەرەكی دەبینن لە ڕێكخستنی چالاكییەكانی مێشك.\nئەم حەوت خووە ترسناكەی خوارەوە دەشێت ببنە هۆی وێرانكردنی مێشكت. كۆتایی هێنانی ڕاستەوخۆ پێیان بە ڕاوێژ لەگەڵ دكتۆردا دەشێت ببێتە هۆی گۆڕانكارییەكی زۆر لە تەندروستی دەروونی و جەستەییتدا.\nنەخواردنی نانی بەیانی:\nنانی بەیانی گرنگترین ژەمی ڕۆژە. نەخواردنی دەبێتە هۆی كەمبوونەوەی ڕێژەی شەكر لە خوێندا، ئەمەش زیانی زۆر بە مێشك دەگەیەنێت، بە تایبەت كە زۆر دووبارە ببێتەوە. مێشك لە هەموو ئەندامەكانی جەستە زیاتر وزە بەكار دەهێنێت و ٢٠٪ـی شەكری جەستەت لە لایەن مێشكەوە بەكار دێت. بۆیە بۆ دابینكردنی ئەو وزە پیویستە بۆ مێشك پیویستە بەردەوام نانی بەیانی بخورێت.\nڕەنگە مایەی سەرسوڕمان نەبێت بۆت كە كەمخەوی دەبێتە هۆی هەستكردن بە تەمبەڵی و بیرچوونەوە. ئەمە لەبەر ئەوەیە كە كەمخەوی دەبێتە هۆی ئەوەی خانە دەمارییەكان نەتوانن بە گونجاوی كار بكەن. بۆیە كەمخەوی بۆ ماوەیەكی درێژ مەترسی گەورە بۆ مێشك دروست دەكات.\nلێكۆڵینەوەكان پەیوەندییەكی بەهێز لە نیوان قەڵەوی و بیرچوونەوە نیشان دەدەن. قەڵەوی كاتێك ڕوودەدات كە ئەو خۆراكەی دەیخۆین ماددەی خۆراكی كەمە بۆیە ئەمە وادەكات جەستە داوای ڤیتامین و كانزای زیاتر بكات و ئەمەش وامان لیدەكات خواردنی زۆرتر بخۆین. ئەمە وادەكات مێشك خۆراكی پێویستی بۆ نەچێت.\nجگەرە لە چەندان ڕووەوە دەبێتە هۆی وێرانكردنی مێشك. وازهێنان لێی سەرڕای ئەوەی بۆ تەندروستی گشتیت باشە، دەبێتە هۆی تەندروستی مێشكیش. بە پێی كۆمەڵێك لێكۆڵینەوە وازهێنان لە جگەرە دەشێت مێشك بگەڕێنێتەوە بۆ دۆخە ئاساییەكەی خۆی.\nوشكبوونەوە: ٧٠٪ـی جەستەی مرۆڤ لە ئاو پێك هاتووە، بۆیە خواردنەوەی ئاو بۆ هەموو ئەندامەكانی جەستە، لەناویاندا مێشك، زۆر گرنگە. كاریگەری وشكبوونەوەی جەستە لەسەر كاركردنی مێشك زۆر زوو دەردەكەوێت. لێكۆڵینەوەكان دەریان خستووە كە ئەنجامدانی ماوەی دوو كاژێر ڕاهێنانی وەرزشی قورس بە بێ ئاو خواردنەوە دەبێتە هۆی كەمبوونەوەی توانای عەقڵی بۆ ماوەیەكی كاتی. پیویست ناكات نیگەران بی لەوەی كە چەند ئاو پێوستە ڕۆژانە بخورێتەوە، تینوێتیت باشترین نیشانەی پێویستی جەستەیە بە ئاو.\nجەستە و مێشكمان پێویستیان بە شەكرە، بەڵام زۆربەی خواردنەكانی ئێستا شەكری زیاد لە پێویستیان تێدایە. خواردنی بەردەوامی شەكری زۆر دەبێتە هۆی هەوكردنی زۆری خانەكانی جەستە بە خانەكانی مێشكیشەوە. ئەمە دەبێتە هۆی بێتوانایی جەستە لە مژینی ماددە گرنگەكانی خۆراك و سەرئەنجام ئەمەش دەبێتە هۆی بێتوانایی مێشك لە توانای بیركردنەوە لەبەر كەمی ماددە خۆراكییە پیویستەكان.\nفشاری دەروونی (سترێس):\nلە كۆتاییدا، فشاری دەروونی درێژخایەن دەشێت كاریگەری نەرێنی لەسەر هەموو جەستەت هەبێ و لە مێشكیشدا دەبێتە هۆی دەردانی هۆڕمۆنی كۆرتیزۆل كە دەبێتە هۆی تێكدانی بەردەوامی مێشك. ئەمە نەك تەنیا خانەكانی مێشك دەكوژێت، بەڵكو قەبارەی مێشكیش كەم دەكاتەوە و كاریگەری لەسەر توانای فێربوون و یادەوەری جێ دێڵێت. كاتی ئەوەیە ڕێگەیەك بدۆزیەوە بۆ پشوودان و ڕزگاربوون لە فشارە دەروونییەكان.


دكتۆر نه‌وزاد یه‌حیا باجگر په‌یامی پیرۆزبایی پێشكه‌شی ڕۆشنبیران و ئه‌كادییمیانی كوردستان ده‌كات | Dr. Nawzad Bajger\nدكتۆر نه‌وزاد یه‌حیا باجگر سه‌رۆكی ده‌سته‌ی ئه‌مینداریه‌تی زانكۆكانی جیهان وسه‌رۆكی گڕوپی كۆمپانیاكانی جیهان ، به بۆنه‌ی جه‌ژنی ره‌مه‌زانی پیرۆزه‌وه په‌یامێك ئاراسته‌ی ڕۆشنبیران و ئه‌كادیمییان و جه‌ماوه‌ری كوردستان ده‌كات . وێرای پیرۆزبایی جه‌ژن ، گرنگی به‌شداری كردن له پرۆسه‌ی ریفڕاندۆم و گه‌یشتنی جه‌ماوه‌ری گه‌لی گوردستان به ئاواتی دێرینیان به جه‌ژنی سه‌ربه‌خۆیی و ئازادیدا به‌بایه‌خه‌وه ده‌بینێت . ئه‌مه‌ش ده‌قی په‌یامه‌كه‌یه ..\nبه‌ناوی خوای مه‌زن و دلۆڤان..\nبه‌بۆنه‌ی هاتنه‌وه‌ی جه‌ژنی ره‌مه‌زانی پیرۆزه‌وه ، جه‌زنه پیرۆزه له ئێوه‌ی به‌رێز و خانه‌واده به‌رێزه‌كانتان ده‌كه‌م و سڵاو دروودیش بۆ گیانی پاكی شه‌هیدانی پێشمه‌رگه قاره‌مانه‌كان ده‌نێرم ، كه به‌خوێنی گه‌شیان كوردستان و مرۆڤایه‌تییان له تیرۆرستانی داعش پاراست .\nسڵاوی گه‌رمی خه‌باتیش له‌و پێشمه‌رگه قاره‌مان و له‌خۆبردووا نه‌بێ كه سنوور و سه‌نگه‌ره‌كانی نیشتمانه‌كه‌مان ده‌پارێزن و بۆ ئێمه‌ش به‌زانست و كارو كۆششی ئاوه‌دانكردنه‌وه و بوژانه‌وه‌ی زیاتری ژێرخانی ووڵاته‌كه‌مان هه‌میشه پێشمه‌رگه‌ی زانست و ئاوه‌دانكردنه‌وه‌ی كوردستان بین .\nبه‌هه‌لی ده‌زانین ، له بۆنه‌ی جه‌ژنی ره‌مه‌زانه‌وه ، هانی زیاتری ته‌واوی چین و تۆێژه‌كانی گه‌له‌كه‌مان بده‌ین پشتیوان و پشتگیری سه‌رتاسه‌ری له پرۆسه‌ی میژوویی ریفڕاندۆم بكه‌ن و به ده‌نگی به‌ڵێ بۆ بنیاتنانی ده‌وڵه‌تی سه‌ربه‌خۆیی كوردستان زیاتر ئاماده‌بن و ڕۆشنبیران و ئه‌كادیمییان و مامۆستایانی زانكۆ ، له‌گه‌ڵ خۆیان دا هانده‌ر بن بۆ به‌ده‌ست هێنانی پشتیوانی فره‌وانتر و زیاتری جه‌ماوه‌ریش . هه‌روا پشتیوانی زیاتری پرۆژه ئه‌كادییمییه‌كه‌مان ( نه‌خشه ڕێگای ده‌وڵه‌تی كوردستان له ڕوانگه‌ی ئه‌كادیمییانه‌و پێكه‌وه ژیانی ئاشتییانه‌دا ) بن ، كه له زانكۆی جیهان – هه‌ولێر له كۆتاییه‌كانی ساڵی 2016 ده‌ستمان پێكردوه و تا ئێستا 14 پانێڵی حه‌فتانه‌مان له زانكۆی جیهان لێی به‌دیكۆمێنت كردووه .\nئه‌م پرۆژه‌یه ، پرۆژه‌یه‌كی نیشتیمانی ئه‌كادیمی پێكه‌وه ژیانی ئاشتیانه‌ی كوردستانه ، به پشگیری و پشتیوانی ئه‌كادییمیان و مامۆستایانی زانكۆ و رۆشنیرانی كوردستان تۆكمه تری ده‌كات بۆ پرۆسه‌ی ریفڕاندۆمی گه‌لی كوردستان و ده‌نگدان به به‌ڵێ بۆ سه‌ربه‌خۆیی و بنیاتنانی ( ده‌وڵه‌تی مۆدرێنی كوردستان KSM )، كه له ماوه‌یه‌كی نزیك دا كۆنگره‌یه‌كی فره‌وانی بۆ ده‌به‌ستین .\nجارێكی دیكه جه‌ژنی ره‌مه‌زان له موسلمانی كوردستان و جیهان پیرۆز بێ و جه‌ژنی سه‌به‌خۆیی و ریفڕاندۆمیش له ته‌واوی كوردستانیان و مرۆڤدۆستان و ئاشتیخوازان پیرۆز ده‌كه‌م .\nسه‌رۆكی ده‌سته‌ی ئه‌مینداریه‌تی زانكۆكانی جیهان و\nسه‌رۆكی گڕوپی كۆپانیاكانی جیهان


پەمپی پڕژێنەر - ویکیپیدیا، ئینسایکڵۆپیدیای ئازاد\nپەمپی پڕژێنەر بۆ بزوێنەری دیزڵی ١٢ لوولەک\nپەمپی پڕژێنەر ئامرازێکە كە ديزڵ پاڵ پێوە دەنێ(هەروەك سووتەمەنيەكە) بۆ لولەکانی بزوێنەری ديزل. وەک چۆن باوە، پەمپی پڕژێنەر لەولاوە لە لوولەكى خولانەوەوە دەهاژۆرێت لەلايەن ددانە ، زنجير يان كەمەربەندێكى دداندار (زۆرجار كەمەربەندی کات دانەر) وە\nهەروەها كامشافتەكە دەھاژوات ودەخولێتەوە لە نيوەی خێرایی لوولەكى خولانەوە لە بزوێنەری ديزلى چوار-ھەنگاوی ئاسایی.كات دانەرەکەی ئەوهايە كە سووتەمەنيەكە زۆر بە كەمی دەپڕژێنرێت لەپێش بەرزترین خاڵی بێ جوڵە لە لوولەکی ھەنگاوی پەستان. هەروەها پەمپەکە لەسەر بزوێنەری بەنزين دەبەسترێت بۆ ئەوەی ڕاستەوخۆ لە كامشافتەوە بهاژۆرێت. لە هەندێك سيستەم فشارى پڕژێنەر دەتوانرێ بە ڕێژەی٦٢٠ bar بەرز بێت(٨٩٩٢ psi) [ ١ ].\n٣ جۆرە نوێکان\nبەهۆى پێويستى بە پڕژانی ئيجابى بۆ دەوروبەرێكى فشار-بەرز، پەمپەکە فشارى مەزن دروست دەکات، بە سروشتی ١٥،٠٠٠psi(١٠٠mega pascal) یان زیاتر لە سیستەمە نوێکاندا. لەبەر ئەم هۆيە بەکارھێنەر دەبێت وریا بێت كاتێك كار دەكرێ لەسەر سيستەمى ديزل؛ چونکە دەرچونی سووتەمەنى لەم جۆرە فشارە بەئاسانى دەتوانێت پێست و جلوبەرگ کون بکات، و بپڕژێتە ناو شانەکانی لەش لەگەڵ سەرەنجامی پزيشكی تا بڕينەوەى پەلى مرۆڤ بە نەشتەرگەرى بە گوێرەی پێویست. [ ١ ]\nپەمپی یەک ڕیز بۆ پڕژانی دیزڵ\nپێشتر ديزڵ پەمپەکان بە شێوەی نەخشەيەكى یەک ڕیزی بەكار دەهێنران لەگەڵ زنجيرەيەك لە لوولەكى پڕژێنەر کە بە (cam)کاری دەکرد لە یەک ڕیز، لە بری بزوێنەرێکی یەک ڕیزی بچووك. پستنەكان قەبارەيێكى ھەنگاو نەگۆڕيان هەيە، وە قەبارەى پڕژێنەرەکە كۆنترۆل دەكرێت لەلايەن خولانەوەى لوولەكەكان بە دەرچەیێکی پچڕاو كە یەک ڕیزە لەگەڵ درزێكى لولپێچ لە لوولەكەكە. كاتێك هەموو لوولەكەكان لە یەک کاتدا دەخولێنەوە، ئەوان لەهەمان كات قەبارەى پڕژێنەرەکان دەگۆڕن تا زۆر يان كەم توانا لە مەكينەوە بەرهەم بهێنن. پەمپە یەک ڕیزەکان سوود لە بزوێنەری لوولەكى-فرە گەورە وەردەگرن وەكو ئەوانەی لەسەر لۆرى، بزوێنەری نەگۆڕ و ئۆتۆمبيلى كشتوكاڵى.\nدابەشکەری پەمپی پڕژێنەری دیزڵ\nبۆ بەكارهێنان لە ئوتۆمبێل و ئەو لۆريانەى کە کێشیان کەمە، پەمپی خوڵاوە بە تەوەرەیی يان پەمپی دابەشكەر گەشەی پێ درا. ئەو لوولەكێكى پڕژێنەری تاك بەكار دەهێنێت کە بە ھۆی تابلۆيێكى تەوەرەييەوە لێخوڕاوە، كە دەپڕژێنرێتە ناو سوتەمەنی تاک ڕیز بە ڕێی زمانەيێكى دابەشكەری خوڵاوە. پاشان بەرجەستە بوون وەكو پەمپی VE Bosch كاتی پڕژانەکە دەگۆڕێت لەگەڵ خێرایی لوولەكى خولانەوە تا ڕێگە بە توانایەکی مەزنتر بدات لە خێراييى بەرزی کڕانک، وە ھەروەھا لووستر، ئابوورى زانتر کاربکات لە شۆڕشى هێواشترى لوولەكى خولانەوە. ھەندێ لە جۆری (VE)جیاواز سيستەمی پەستانی بنەڕەتیان ھەیە كە ڕێگا بە قەبارەى پڕژێنەر دەدات بۆ ئەوەی زياتربێت لە باری ئاسیی تا ڕێگا بە بزوێنەرێکی توربۆچارجەر يا سوپەرچارجەر بدات بۆ ئەوەی توانایەکی زیاتر ساز بکات لەژێر حالەتى بەهێزكردن.\nپەمپی پێوانی دیزڵی رێک\nهەموو پەمپەکانی پڕژێنەر پاريزەرێکیان ھەیە بۆ ئەوەی دابينكردنى سووتەمەنى ببڕن ئەگەر rpm ی لوولەكى خولانەوەەكە بزوێنەری خستە ژێر مەترسیەوە- پارچە جووڵاوە قورسەکانی بزوێنەری ديزل باش توانای بەرگە گرتنی خێرایی زیادیان نیە، و دەکرێ زيانێکی زۆر ڕوو بدات لە کاتی تاودانێکی زیاتر لە باری ئاسایی. دەتوانرێ ڕۆنى چەوركردن بەكار بهێنرێ بۆ ئەو بزوێنەرانەی کە ماندوون یا بە سستی چاککراون لە ڕێگەی سيستەمى هەواگۆڕينى سندووقی شەفت ی کۆن یاخود زۆر بەکارھاتوو بۆ ئەوەی "زیاتر بڕوا"، کە ئەمەش دەبێتە ھۆی زیاد بوونی خێرایی بزوێنەر تا دەگاتە ئەو ئاستەی بزوێنەرەکە خۆی تێکدەچێ.\nئەمەش لەبەر ئەوەیە چونكە زۆربەى بزوێنەرەکانی ديزل تەنها خێراييان ڕێك دەخەن لەلايەن كۆنترۆڵى دابينكردنى سووتەمەنى و دەمەوانەی ڕێكخستنی ئەو بەنزینەی دەچێ بۆ بزوێنەریان نيە تا هێنانە ناوى هەوا كۆنترۆل بكات.\nپەمپی ميكانيكى بەرە بەرە کەم دەکرێن بۆ ئەوەى بگونجێن لەگەڵ ڕێنمایی دەرچوونی نێودەوڵەتى، و تا كار كردن و ئابوورى زياد بكەن. لە ساڵی ١٩٩٠كان قۆناغێكى ناوەندى لەنێوان كۆنترۆڵى ئەليكترۆنيى پڕ ئەو پەمپانە بوون كە يەكەى كۆنترۆڵى ئەليكترۆنیان بەكار دەهێنا بۆ كۆنترۆڵ کردنی هەندێك لە كارى پەمپی خوڵاوە بەڵام هەر بە پلانی ميكانيكی کاریان دەکردو وزەیان لە بزوێنەرەوە وەردەگرت.\nنەوەی يەكەمی چوار و پێنج لوولەك [ ڤۆڵکسواگن/ ئەودي] بزوێنەری TDI پێشەنگ بوون لەم پەمپانە لەپێش گۆڕين بۆ ئينجێكتەرى يەكە. ئەم پەمپانە بەکار دەھاتن بۆ باشتر کردنی كۆنترۆڵى پڕژان و بۆ ئەوەی پاكى دەستەبەر بكەن لە بزوێنەری ديزڵ هەروەك ئەوان لە پڕژێنەری ناڕاستەوخۆ گۆڕان بۆ پڕژێنەرێکی كاراتر بەڵام خۆى لە خۆيدا لە ساڵی ١٩٩٠ەکان بزوێنەری پڕژێنەری ڕاستەوخۆ ناپاکتر بو وەک لەوەی ئێستا. ECU ەكە تەنانەت توانای گۆڕانی شێدار کردنی ئەو بزوێنەرانەی کە چوارچێوەی ھایدرۆلیکیان ھەیە تا يارمەتى پاكکردنەوەی بدات. Bosch VP٣٠ VP٣٧ VP٤٤ پەمپی نموونەن.لەو كاتەوە گۆڕانێكى بەرفراوان ڕویداوە بۆ سيستەمى ديزڵى شەمەندەفەرى باو و یەکەی ئەليكترۆنى سيستەمى پڕژێنەری ڕاستەوخۆ. ئەمانە ڕێگە دەدەن بۆ دروست بوونی فشارى بەرزتر، و بۆ كۆنترۆڵ کردنێکی باشتر لە قەبارەى پڕژان، و چەندین قۆناغی جۆراوجۆری پڕژان بە بەراورد لەگەڵ سيستەمى ميكانيكيى.\nMaxwell, R. J.; Dixon, P. L. (1988). "HIGH PRESSURE INJECTION INJURIES OF THE HAND: A REPORT OF THREE CASES". ANZ Journal of Surgery. 420: 344–346. doi:10.1111/j.1445-2197.1988.tb01068.x.\nوەرگیراو لە «https://ckb.wikipedia.org/w/index.php?title=پەمپی_پڕژێنەر&oldid=656008»\nئەم پەڕەیە دواجار لە ١٨:٠٩ی ١ی کانوونی دووەمی ٢٠٢٠ نوێ کراوەتەوە.


په‌رله‌مان ئه‌مڕۆ ده‌نگ له‌سه‌ر یاساى هه‌ڵبژاردنه‌كان ده‌دات\nالأربعاء 18 كانون أول 2019 - 11:45\nئه‌نجومه‌نى نوێنه‌ران،ئه‌مڕۆ چوارشه‌ممه،له‌دانیشتنى ئاسایی خۆى ساز ده‌كات بۆ ده‌نگدان له‌سه‌ر یاساى هه‌ڵبژاردنه‌كان.\nفه‌رمانگه‌ى راگه‌یاندنى په‌رله‌مان له‌ڕاگه‌یه‌ندراوێكیدا كه‌ده‌ستى ئاژانسى هه‌واڵى عێراقیه(اه‌ع) كه‌وتووه ڕایگه‌یاند"دانیشتنه‌كه ده‌نگدان له‌سه‌ر پرۆژه یاساى هه‌ڵبژاردنه‌كان ئه‌نجومه‌نى نوێنه‌رانى عێراق له‌خۆده‌گرێت".\nئه‌وه‌یشى خسته‌ڕوو"نه‌خشه‌ى كاره‌كان ده‌نگدان له‌سه‌ر پێشنیارى یاساى هه‌مواركردنه‌وه‌ى دووه‌مى قه‌ره‌بووكردنه‌وه‌ى زیان لێكه‌وتووان به‌هۆى ئۆپراسیۆنه جه‌نگییه‌كان وهه‌ڵه سه‌ربازییه‌كان وكرده‌وه تیرۆرستییه‌كانیش له‌خۆ ده‌گرێت".


NRT TV | جیهان | میسڕ .. خۆپیشاندان دژی سیسی بەڕێوەچوو\nپارێزگاری هەولێر لەبارەی وەرگرتنی ٥٠ هەزارەکەوە روونکردنەوە دەدات\nمیسڕ .. خۆپیشاندان دژی سیسی بەڕێوەچوو\n5130 جار خوێندراوەتەوە\nسەدان کەسی ناڕازی ئێوارەی دوێنێ، هەینی، لە سەنتەری قاهیرەی پایتەخت و چەند شارێکی تری ئەو وڵاتە کۆبوونەوە و چەند دروشمێکیان دژی حکومەت بەرزکردەوە و داوای ڕۆشتنی سەرۆکی ئەو وڵاتە عەبدولفەتاح سیسی دەکەن.\nخۆپیشاندانەکە دوای ئەوەدێت کە لە تۆڕە کۆمەڵایەتییەکاندا هەڵمەتێک ڕاگەیەندرا دژی گەندەڵی خۆپیشاندان بەڕێوەبچێت.\nوەک شایاتحاڵەکان باسی دەکەن گرنگترین دروشمەکانی خۆپیشاندەران لە گۆڕەپانی تەحریر " بڕۆ سیسی" بوو وەک دەربڕنی ناڕەزایتییەکانیان دژی بەڕێوەبردنی دەسەڵات، هەروەها دروشمی زۆربەی خۆپیشاندەران بریتی بووە لە " ئێمە لە هیچ ناترسین و پێویستە سیسی بڕوات".\nبەپێی هەواڵی ئاژانسی ڕۆیتەرز، هێزە ئەمنییەکان هێنرانە ناو گۆڕپانی تەحریر لە قاهیرە بۆ بڵاوەپێکردنی خۆپیشاندەران گازی فرمێسکڕێژیان بەکارهێنا، بەڵام لەگەڵ ئەوەشدا ژمارەیەک لە گەنجان مانەوە و دروشمەکانی " بڕۆ سیسی" یان دەوتەوە.\nئەوە لەکاتێکدایە لەسەردەمی دەسەڵاتی عەبدولفەتاح سیسیدا لە ٢٠١٣ ەوە کە بە کودەتایەکی سەربازی هاتە سەر دەسەڵات و محەمەد مورسی دوورخستەوە، بەهۆی هەڵمەتی فروان دژی ئۆپۆزسیۆنی ئەو وڵاتە گردبوونەوە و ناڕەزایاتییەکان لە میسر کەمببونەوە.